LAPORAN PERSIDANGAN PENGGAL PERSIDANGAN KEDUA MESYUARAT KEDUA DEWAN UNDANGAN NEGERI PULAU PINANG YANG KEDUA BELAS Tarikh : 11 Ogos 2009 (Selasa) Tempat : (Dewan Undangan Negeri, Lebuh Light, Pulau Pinang) 9.30 Pagi. Jam : HADIR Speaker (Y.B. Dato' Haji Abdul Halim bin Hussain) Ahli Kawasan Air Putih (Y.A.B. Tuan Lim Guan Eng) - Ketua Menteri Setiausaha Kerajaan Negeri (Y.B. Dato' Zainal Rahim bin Seman) Penasihat Undang-undang Negeri (Y.B. Dato' Faiza bt. Zulkifli) Pegawai Kewangan Negeri (Y.B. Dato' Haji Farizan bin Darus) Ahli Kawasan Penanti (Y.B. Tuan Mansor bin Haji Othman) - Timbalan Ketua Menteri I Ahli Kawasan Perai (Y.B. Prof. Dr. P. Ramasamy a/l Palanisamy) - Timbalan Ketua Menteri II. " " " " " " " " " " " " " " " " " " " " " " " " " Padang Kota (Y.B. Tuan Chow Kon Yeow) Batu Mahung (Y.B. Tuan Haji Abdul Malik bin Abul Kassim) Bagan Jermal (Y.B. Tuan Lim Hock Seng) Batu Lancang (Y.B. Tuan Law Heng Kiang) Sungai Puyu (Y.B. Tuan Phee Boon Poh) Bukit Tambun (Y.B. Tuan Law Choo Kiang) Air Itam (Y.B. Tuan Wong Hon Wai) Berapit (Y.B. Puan Ong Kok Fooi) Machang Bubuk (Y.B. Tuan Tan Hock Leong) - Timbalan Speaker Pulau Tikus (Y.B. Tuan Koay Teng Hai) Sungai Bakap (Y.B. Tuan Maktar bin Haji Shapee, AMN) Bagan Dalam (Y.B. Tuan Tanasekharan a/l Autherapady) Komtar (Y.B. Tuan Ng Wei Aik) Paya Terubong (Y.B. Tuan Yeoh Soon Hin) Tanjong Bunga (Y.B. Tuan Teh Yee Cheu) Datok Keramat (Y.B. Tuan Jagdeep Singh Deo a/l Karpal Singh) Padang Lalang (Y.B. Tuan Tan Cheong Heng) Kebun Bunga (Y.B. Tuan Ong Khan Lee) Ahli Kawasan Bukit Tengah (Y.B. Tuan Ong Chin Wen) Pantai Jerejak (Y.B. Tuan Sim Tze Tzin) Seri Delima (Y.B. Tuan Sanisvara Nethaji Rayer a/l Rajaji) Sungai Pinang (Y.B. Tuan Koid Teng Guan) Pengkalan Kota (Y.B. Tuan Lau Keng Ee) Jawi (Y.B. Tuan Tan Beng Huat) Batu Uban (Y.B. Tuan Raveentharan a/l V. Subramaniam) 1
Ahli Kawasan Penaga (Y.B. Dato' Haji Azhar bin Ibrahim) " " " " " " " " " " Telok Bahang (Y.B. Dato' Seri Dr. Hilmi bin Haji Yahaya) Telok Ayer Tawar (Y.B. Dato' Hajah Jahara bt. Hamid) Bayan Lepas (Y.B. Tuan Syed Amerruddin bin Dato' Syed Ahmad) Sungai Dua (Y.B. Dato' Haji Jasmin bin Mohamed) Pinang Tunggal (Y.B. Dato' Haji Roslan bin Saidin) Seberang Jaya (Y.B. Datuk Arif Shah bin Haji Omar Shah) Permatang Berangan (Y.B. Tuan Haji Shabudin bin Yahaya) Pulau Betong (Y.B. Tuan Haji Sr. Muhamad Farid bin Saad) Sungai Acheh (Y.B. Dato' Mahmud bin Zakaria) Bertam (Y.B. Puan Hajah Zabariah bt. Wahab) TURUT HADIR Encik Baharuddin bin Ahmad Suri - Setiausaha Dewan Undangan Negeri. 2
Dewan bersidang semula pada jam 9.45 pagi. Setiausaha: Doa. Y.B. Dato' Speaker: Assalamualaikum dan salam sejahtera. Dewan disambung semula dengan penggulungan Rang Undang-undang Perbadanan Bukit Bendera oleh Y.A.B. Ketua Menteri. Y.A.B. Ketua Menteri: Terima kasih Y.B. Dato' Speaker, Ahli-ahli Yang Berhormat sekalian. Izinkan saya untuk mengucapkan terima kasih di atas pandangan bernas dan berguna Pakatan Rakyat yang mengambil bahagian di atas perbahasan Rang Undang-undang Perbadanan Bukit Bendera 2009. Bagi Seri Delima, Tanjung Bungah, Paya Terubong dan Bagan Dalam jelas sekali mereka menyokong hasrat Kerajaan Negeri menubuhkan Perbadanan Bukit Bendera sebagai permulaan baru sebagai satu perubahan pertama selepas 8 tahun terbeku dalam masa atau loss in time. Persempadanan kawasan di bawah perbadanan Bukit Bendera adalah suatu kuasa lazim yang diperuntukkan di bawah undang-undang mengikut kaedah yang ditetapkan untuk menetapkan kawasan perbadanan yang bukan dibuat sewenang-wenangnya. Perlu diingatkan bahawa kawasan Bukit Bendera terletak di kawasan Dewan Undangan Negeri Air Putih iaitu kawasan saya yang bukan sahaja merangkumi hutan simpanan, bangunan warisan, kawasan tadahan air, alam sekitar dan juga penduduk seramai lebih kurang 1,000 orang tidak termasuk 32 gerai di stesen atas dan 10 gerai di stesen bawah. Y.B. Pulau Betong telah bertanya mengenai implikasi kewangan pada Kerajaan Negeri di mana Yang Berhormat sendiri berasa khuatir bahawa kutipan hasil yang diperolehi daripada perkhidmatan Kereta Api Bukit Bendera yang dianggarkan lebih kurang RM2 juta tidak dapat menampung perbelanjaan pengurusan. Kerajaan negeri memang sedar bahawa kutipan hasil yang diperolehi daripada Kereta Api Bukit Bendera adalah tidak mencukupi untuk menampung perbelanjaan pengurusan Perbadanan Bukit Bendera. Justeru sebagai langkah awal Kerajaan Negeri bersedia menyumbangkan sebagai permulaan geran tahunan sekurang-kurangnya RM2.5 juta setahun bagi membolehkan perbadanan beroperasi untuk menjalankan operasinya. Selain itu, satu kumpulan wang amanah akan dibentuk di bawah satu prosedur kewangan 1957 pindaan 1972 bagi membolehkan perbadanan menjana kewangan melalui sumbangan dan aktiviti yang dijalankan. Selain itu Ahli Yang Berhormat juga telah menyarankan supaya penubuhan perbadanan ini mendapat pandangan daripada rakyat negeri Pulau Pinang dan NGO. Untuk maklumat Ahli Yang Berhormat, pada ketika ini pengurusan Bukit Bendera adalah dikendalikan di bawah Jawatankuasa Pembangunan Bukit Bendera. Kerajaan negeri sedar bahawa Bukit Bendera berpotensi untuk menjadi destinasi pelancongan antarabangsa. Maka Kerajaan Negeri berkeyakinan penubuhan perbadanan ia dijangka akan memantapkan lagi pengurusan Bukit Bendera selaras dengan Rancangan Struktur Negeri Pulau Pinang dalam Rancangan Tempatan Bukit Bendera. Kerajaan negeri ingin bersikap mesra dengan NGO yang ingin memberikan pandangan dan bantuan kepada Kerajaan Negeri tidak serupa parti pembangkang yang bersikap kuku besi sebelum ini. Kerajaan Pakatan Rakyat pertama kali melantik wakil NGO kepada PBA Holdings, melantik wakil NGO kepada Lembaga Rayuan dan 3
juga kepada Majlis Pengampunan yang tidak pernah dilakukan oleh Barisan Nasional. Maka malah Y.B. Pulau Betong yang merupakan seorang surveyor pun harus tahu ada wakil ISM, saya rasa Y.B. Pulau Betong faham apa itu makna ISM. Sebagai seorang ahli profesional ISM pun ada wakil dalam Lembaga Rayuan. Kali pertama ini dilakukan oleh Kerajaan Negeri Pulau Pinang dan ini tidak pernah dilakukan sebelum ini. Oleh itu BN jangan cuba untuk memperalatkan NGO semasa menjadi pembangkang sedangkan semasa BN menjadi kerajaan memusuhi pula NGO-NGO. Ahli Kawasan Penaga (Y.B. Dato' Haji Azhar bin Ibrahim): Minta laluan. Y.A.B. Ketua Menteri: Ini harus ditanya oleh Y.B. Pulau Betong. Ahli Kawasan Penaga (Y.B. Dato' Haji Azhar bin Ibrahim): Saya nak tanya pasal....(gangguan). Y.A.B. Ketua Menteri: Nanti, nanti saya akan beri apa yang disebut oleh Y.B. Pulau Betong. Y.B. Pulau Betong tak minat. Tak minat. Ahli Kawasan Pulau Betong (Y.B. Tuan Haji Sr. Muhamad Farid bin Saad): Tidak pernah sekali pun saya memusuhi NGO. Ada apa perkataan yang saya kata sebelum ini yang saya memusuhi NGO. Tidak, tidak pernah sekali pun, cuba buktikan. Tak pernah saya katakan bahkan saya katakan cuba untuk dapatkan pandangan NGO. Saya tidak memusuhi mereka bahkan saya bersama mereka jika mereka berkata yang benar kepada Kerajaan Negeri. Y.A.B. Ketua Menteri: Saya rasa Y.B. Pulau Betong kena dengar baik-baik bila saya cakap Yang Berhormat secara peribadi memusuhi NGO. Saya cakap kerajaan Barisan Nasional. Ahli Kawasan Pulau Betong (Y.B. Tuan Haji Sr. Muhamad Farid bin Saad): Saya juga sebahagian daripada Barisan Nasional. Y.A.B. Ketua Menteri: Ya, tetapi Kerajaan Barisan Nasional sebelum ini tidak pernah melantik wakil PBA Holdings, kepada Majlis NGO kepada Lembaga Rayuan....(gangguan). Pengampunan. Bila kita lakukan sedemikian, pertikaian keikhlasan kita...(gangguan). Ahli Kawasan Pulau Betong (Y.B. Tuan Haji Sr. Muhamad Farid bin Saad): Adakah itu dikatakan sebagai musuh. Ini adalah satu tuduhan yang tidak baik... (gangguan). 4
Y.A.B. Ketua Menteri: Yang Berhormat duduk, duduklah Yang Berhormat. Ini adalah fakta. Saya tidak cakap tentang tuduhan. Saya berdasarkan fakta. Fakta ialah kita melantik wakil NGO kepada semua lembaga ini termasuk wakil daripada ISM, nanti, nanti dulu duduk. Termasuk daripada IEM, termasuk daripada PAM, Perbadanan Arkitek termasuk juga daripada Bar Council. Tak ada seorang ahli politik pun dalam Lembaga Rayuan. So saya rasa jelas sebelum ini yang dilantik menjadi Lembaga Rayuan semua ahli-ahli politik belaka tetapi sekarang yang dilantik semua ahli profesional dan ahli daripada NGO. Jadi di sini janganlah buat satu andaian, buat satu incitation malah buat satu tohmahan malah kita tidak mesra tidak mengambil berat tentang NGO. Ini tidak betul sama sekali so nak lagi. Ahli Kawasan Pulau Betong (Y.B. Tuan Haji Sr. Muhamad Farid bin Saad): Ya sebab tidak ada tohmahan yang dibuat saya mencadangkan akan mengambil kira perhatian daripada NGO, kalau Y.A.B. nak melantik sesiapa pun ISM ke, EIM ke, doktor ke lantiklah, tiada siapa yang menghalang. Itu terpulang tetapi janganlah kalau tidak melantik menuduh kami yang bukan-bukan. Y.A.B. Ketua Menteri: Saya rasa Yang Berhormat mudah lupa. Apa yang Yang Berhormat ucap semalam saya ingat kena imbas kembali. Hanya 24 jam sudah lupa. Persoalan mengenai kawasan tadahan air...(gangguan). Ahli Kawasan Penaga (Y.B. Dato' Haji Azhar bin Ibrahim): Minta laluan. Point on pelantikan tadi. Pelantikan NGO dan sebagainya. Saya tertarik dengan apa yang disebutkan tadi kerana ada seorang yang bernama Ahmad bin Chee. Ahmad bin Chee ini dulu pada satu ketika ialah Pengerusi Heritage Pulau Pinang, Penasihat Persatuan Penduduk Bukit Bendera dan juga nak jadi Jawatankuasa Botanical Garden yang sering dan lantang mengkritik kegiatan yang bersangkut paut dengan alam sekitar. Sekarang ini senyap membisu dan diam. Mengapa sudah dibeli. Dijadikan sebagai seorang Ahli Lembaga Pengarah di PBA. Y.A.B. Ketua Menteri: Tarik balik perkataan dibeli. Itu tidak manis...(gangguan). Ahli Kawasan Penaga (Y.B. Dato' Haji Azhar bin Ibrahim): Dibeli dalam bracket. Y.B. Dato' Speaker: Y.B. Penaga membuat andaian bahawa orang yang bernama tadi dibuat tuduhan dibeli. Jadi saya minta tarik balik. Ahli Kawasan Penaga (Y.B. Dato' Haji Azhar bin Ibrahim): Jadi saya tarik balik. Cari pasal nak suruh saya keluar Dewan. Kelmarin telah kena. Dia telah diambil bagi jawatan sebagai Ahli Lembaga Pengarah PBA. Daripada seorang yang begitu vocal, sekarang senyap. Debate kita tidak habis pada hari ini. Pada bulan 10 bila ada perwakilan, mesyuarat pada bulan 10 mungkin dijangka itu kita 5
akan bincangkan lagi. Kalau NGO-NGO ini dibagi jawatan, depa senyap. Apa yang hebat sangat itu kerana apa nak suruh depa diam. Itu persoalannya. Y.A.B. Ketua Menteri: Saya rasa itu Y.B. Ketua Pembangkang ini suka buat dakwaan. Semasa Ahmad Chee dilantik dia kuat mengkritik juga seperti dalam kes Kereta Api projek menaik taraf Kereta Api Bukit Bendera daripada awal dia kuat mengkritik. Dan tentang beberapa langkah yang pada asalnya kita tidak dapat bergerak cepat kerana pemeliharaan tapak warisan, kita sama-sama menerima kritikan tapi Kerajaan PR adalah kerajaan terbuka. Kita melapangkan dada, kita terima kritikan kerana itu adalah proses demokrasi tapi tidak semestinya bila depa mengkritik kita tidak melantik mereka. Kita melantik juga. Malah ada usaha untuk melantik Ahli Pembangkang untuk menjadi Ahli Jawatankuasa MMK tetapi ditolak oleh Parti Pembangkang. Ini menunjukkan memang amalan demokrasi Pakatan Rakyat memang sihat dan wujud dan saya amat kesal seorang veteran seperti Y.B. Kawasan Penaga cuba menjatuhkan reputasi seorang jurutera yang pernah menjadi pengarah pertama Malaysia di Shell, mengatakan yang beliau boleh dibeli. Ahmad Chee adalah seorang yang ada integriti yang penuh, siapa tidak boleh beli dia. Barisan tidak boleh beli dia, PR tentu tidak dapat beli dia..... (gangguan). Ahli Kawasan Penaga (Y.B. Dato' Haji Azhar bin Ibrahim): Minta laluan. Y.A.B. Ketua Menteri: Duduk. Duduk. Ikut peraturan mesyuarat. Duduk. Janganlah buat tohmahan seperti ini terhadap Ahmad Chee. Beliau dilantik sebagai Ahli Lembaga Pengarah kerana kita mahu dia memainkan peranan sebagai ahli lembaga pengarah bebas. Mungkin pihak pengurusan ada sedikit kurang senang hati tapi mereka terima kerana ini adalah proses untuk meningkatkan ketelusan. Adakah ini wujud dalam sistem Barisan Nasional. Satu wakil NGO pun belum lagi nanti, giliran Yang Berhormat akan tiba. Jangan bimbang. Giliran Yang Berhormat akan tiba. Duduk dulu. Dalam Pakatan Rakyat kita lantik NGO yang lantang bersuara dan mereka masih lantang bersuara dan nasib baik Yang Berhormat menarik balik tuduhan yang tidak berasas tadi kerana ini.... (gangguan). Ahli Kawasan Penaga (Y.B. Dato' Haji Azhar bin Ibrahim): Minta laluan. Y.A.B. Ketua Menteri: Duduk dulu. Ini hak saya, duduk dulu. So janganlah cuba mempersoalkan integriti seseorang seperti Ahmad Chee. Dia ialah warga Pulau Pinang asal, duduk di Pulau Pinang, cinta sama Bukit Bendera, tentu kita semua akan dapat pandangan dari semua pihak, cuba mereka yang telah suarakan kerana kita melantik mereka pula cuba mempersoalkan integriti mereka, saya rasa kita janganlah membuat tuduhan dalam isu ini, kerana Yang Berhormat pun sudah suarakan pendapat, sudah, itu kita pun sudah agree dengan betul serius sekali. Persoalan mengenai kawasan tadahan air sememangnya menjadi perhatian umum Kerajaan Negeri di mana kawasan rizab hutan akan dikekalkan berdasarkan kepada konsep 2P iaitu pemuliharaan dan pemugaran. Konsep 2P ini adalah sejajar dengan penguatkuasaan tanah bukit 1960 atau Land Conservation at 1960. Menjawab pertanyaan oleh Y.B. Ahli Kawasan Seri Delima, mengenai pelantikan tiga (3) Ahli Persekutuan mengikut fasa 8(i)(c), beliau dengan Kerajaan Negeri bekerjasama dengan Kerajaan Pusat untuk dia di masukkan dalam 6
perbadanan juga mengikut dengan Akta Memperbadankan Kompeten Perundangan Negeri 1962. Mengenai isu perjawatan suka saya meyakinkan kepada Yang Berhormat bahawa Kerajaan Negeri sentiasa mengambil berat kebajikan semua penjawat awam yang bertugas di Bukit Bendera. Satu sesi perjumpaan dengan semua penjawat awam akan diadakan pada 14 Ogos 2009 bagi membincang dan mendapatkan maklum balas awal dan options itu pertama bagi mengenai untuk mendapatkan imbuhan tidak kurang daripada apa yang diperolehi sekarang dan keduanya memilih persaraan mengikut Seksyen 10(5)(b) atas pencen 1957 options yang ditawarkan ini adalah mematuhi kaedah yang ditetapkan oleh Jabatan Perkhidmatan Awam Malaysia melalui Pekeliling Perkhidmatan Bil. 17 Tahun 2002 panduan pertukaran pelantikan. Y.B. Dato' Speaker bila saya mendengar kritikan oleh pihak pembangkang, saya kesal tidak ada sesuatu yang bernas kecuali prasangka jahat, tohmahan dan fitnah. Antaranya bahawa ia memberikan kuasa sewenang-wenangnya untuk disalahgunakan tanpa batasan, berlakunya penyelewengan, Bukit Bendera menjadi hancur sama sekali terjual, disalahgunakan untuk mengambil kawan-kawan DAP, PKR, dan PAS, untuk memegang jawatan tersebut, hantam kromo langsung. Mengapa fikir seperti ini, bila belum ada satu kes penyalahgunaan kuasa atau penyelewengan oleh kerajaan PKR selama 17 bulan kami memerintah negeri ini malah SPRM sendiri menyatakan tidak ada sebarang kes rasuah yang lekat pada mana-mana ADUN dan Exco Pakatan Rakyat tentulah kalau ada satu sen pun kita disyaki habislah satu pejabat akan diserbu oleh SPRM tapi sebelum ini tak pernah lihat, tak pernah serbu, serbu pula ahli-ahli Exco Barisan Nasional. So di sini semua pun kalau ada satu sen pun dipertikaikan, habislah semua pun akan habis, tapi sekarang sungguhpun banyak aduan dibuat tidak lekat langsung, janganlah atau adakah fitnah seperti ini yang dilemparkan atau minda, mind set persepsi yang serong daripada Parti Pembangkang ataupun yang lebih serius bahawa pembangkang ini lihat kerajaan Pakatan Rakyat dengan kaca mata dan ukuran nilainya sendiri bahawa Pakatan Rakyat akan lakukan semua yang salah yang didakwa oleh Pembangkang bahawa inilah yang dilakukan oleh Parti Pembangkang bila menjadi Parti Pemerintah 51 tahun memerintah Pulau Pinang. Kalau begitu saya hanya kesian kepada Parti Pembangkang kerana Pakatan Rakyat tidak sama dengan Pembangkang Barisan Nasional sebelum ini yang menipu wang rakyat, mengamalkan nepotisme rakyat dan menjahanamkan rakyat, jangan ingat Pakatan Rakyat akan cetuskan skandal penyelewengan tanah seperti Barisan Nasional seperti kes Tan Hak Ju yang mengakibatkan kerugian 40 juta ringgit ataupun skandal Penang Verbosities Centre yang membolehkan keuntungan beratus juta bila tanah Penang The Cub dizonkan semula kepada pembangunan bercampur jangan anggap Pakatan Rakyat merompak tanah seperti Barisan Nasional ke atas penduduk Kampung Buah Pala dengan harga RM10.00 sekaki persegi tanpa berunding dengan penduduk ataupun jangan ingat Pakatan Rakyat akan menyelewengkan wang MPSP yang hilang 230 juta ringgit dalam 70 bulan. Ahli Kawasan Penaga (Y.B. Dato' Haji Azhar bin Ibrahim): Ha, macam tu la, jangan duk kata-kata kata nak jawab tidak boleh. Saya tertarik dengan ini, saya bercakap tentang kelmarin selepas berunding dengan Menteri Kewangan itu saya cakap tentang radian, saya tak sentuh pun tentang tanah tapi kalau Y.A.B. bercakap pasal tanah di Buah Pala yang sudah menjadi butiran percakapan seluruh negara, saya nak tanya pula, okey kerajaan Barisan Nasional dulu yang memperuntukkan tanah itu kepada syarikat ataupun koperasi lebih kurang satu juta, yang dua juta lebih itu siapa yang terima wang itu, siapa yang terima? Bukankah kerajaan yang ada sekarang, yang mengeluarkan title itu bukan kerajaan yang ada sekarang? Walhal yang "di lap kan" pada masa tempoh tiga (3) bulan dia tak terima benda ini tak akan jadi kalau dia tak setuju, tapi ini yang dibuat kemudian janji pula 7
boggle pun akan disambut kemudian Y.A.B. Ketua Menteri di luar tak dapat dikawal lagi kemudian salah orang itu, salah orang ini. Itu kelmarin saya persoalkan benarkah kerajaan sekarang benar-benar mahu menyelesaikan masalah itu ataupun hanya bermain politik, itu janji Parti DAP masa sebelum pilihan raya dulu. Tidak usahlah cakap pasal Bukit Bendera, bawa sana, bawa sini tuduh yang bukan-bukan. Y.A.B. Ketua Menteri: Itu sendiri dibawa oleh Parti Pembangkang semalam. Semalam tak ingat ucapan yang dibawa oleh Ahli-ahli Pembangkang, janganlah mudah lupa. Janganlah mudah lupa. Saya rasa mestilah bertanggungjawab dan kenapa yang dinyatakan oleh Yang Berhormat janganlah yang dibawa oleh Yang Berhormat nak cakap tak pernah sebut Kampung Buah Pala dalam ucapan, bukan anda, saya Ahli-ahli Parti Pembangkang, sudah lupa, itu sebab saya cakap sudah lupa, so di sini apa yang di cerita oleh Y.B. Penaga, dia cuba nak lari dari tanggungjawab, Exco telah berikan kelulusan dua kali dan memberikan surat yang dinyatakan di mana surat telah pun dikeluarkan semasa pentadbiran oleh Pejabat Tanah dan juga kelulusan kemajuan dikeluarkan oleh MPPP di mana sekiranya premium dibayar hak geran akan dikeluarkan itu dinyatakan dengan jelas dengan surat, hitam putih tak boleh lari, siapa, bilakah surat seperti ini dikeluarkan? Zaman Y.B. Penaga, zaman Y.B. Penaga jadi Ahli Exco. Sekarang orang yang jadi pesalah pihak kerajaan Barisan Nasional yang merompak tanah penduduk Kampung Buah Pala, sekarang nak jadi wira, tapi belum menjawab mengapa mereka luluskan tanah itu. Dan saya rasa janganlah tak tau undang-undang, kalau kita kata kita sign SAP agreement selepas kita sign, tak itu title akan keluarkan dengan serta-merta, dia akan dikeluarkan bila premium dibayar habis, ini ialah secara distractive dan convectional itu diputuskan oleh mahkamah jadi satu keputusan Mahkamah Persekutuan, dan Kerajaan Pakatan Rakyat sungguhpun kita tak setuju kita tak suka tapi mahu tak mahu kita mesti akur kepada perintah Mahkamah Persekutuan kerana kita adalah kerajaan berdasarkan kedaulatan undang-undang, tapi sekarang saya rasa itu sebab saya cakap tadi pembangkang mudah lupa, merekalah yang mencetuskan kontroversi Kampung Buah Pala merekalah yang merompak penduduk Buah Pala dengan menjualkan tanah tanpa merunding dengan mereka, dengan harga RM10.00 sekaki persegi dan apakah tawaran pada masa itu, itulah tawaran yang diberikan oleh Kerajaan Barisan Nasional? Berani nafikan ini tak Yang Berhormat? Berani tak sebagai Ahli Exco? Ahli Kawasan Penaga (Y.B. Dato' Haji Azhar bin Ibrahim): Minta laluan. Y.A.B. Ketua Menteri: Ya, sila, berani tak? Ahli Kawasan Penaga (Y.B. Dato' Haji Azhar bin Ibrahim): Yang Amat Berhormat menuduh Barisan Nasional perompak. Semalam Datuk Keramat dah kena halau keluar. Kerajaan Barisan Nasional ambil 1 juta, bapak perompak ambil dua (2) juta. Tanggal 14 Mac lepas beberapa hari jadi pemerintah negeri Pulau Pinang, kemudian 27 keluarkan pula title siapa ni yang buat kerja ini kalaulah kerajaan yang ada sekarang ini Kerajaan Negeri nak membatalkan memang boleh jangan terima itu, kemudian dia laps tapi dia ambil, dia tengok duit itu, kalau ambil satu juta perompak ambil dua juta bapak perompak, double their amount. 8
Y.A.B. Ketua Menteri: Y.B. Penaga dia macam gelak macam tak tahu undang-undang. Siapa yang berikan kelulusan pada masa itu. Macam mana boleh dibatalkan kalau nak dibatalkan semua pampasan, development order sudah pun title belum isu, development order sudah pun keluarkan kerana ini Kerajaan Barisan Nasional telah berikan kebenaran. Janganlah cuba tipu lagi. Ahli Kawasan Penaga (Y.B. Dato' Haji Azhar bin Ibrahim): Tuduh orang pula kalau tak boleh selesaikan masalah. Y.A.B. Ketua Menteri: Saya tak pernah sign pun satu dokumen, mana-mana dokumen yang diberikan oleh koperasi dan pemaju tak pernah sign, dan bila wang ini dibayar wang dibayar ialah consequential iaitu susulan daripada kelulusan yang diberikan oleh Barisan Nasional, saya rasa Yang Berhormat tak berani tadi saya tanya bahawa Yang Berhormat boleh nak nafikan ini telah luluskan oleh Exco yang telah dibuat oleh sebulat suara bahawa tanah ini telah dijual telah luluskan secara bulat suara bahawa mereka hanya dibayar sebuah rumah RM75,000.00 tak pernah berani nafi. Duduk-duduk. Sekarang tak mahu akui hakikat kerana saya selalu telah jelaskan ini consequential bila kita sign SAP agreement lepas ini bila mereka bawa you mesti keluarkan wang, you mesti keluarkan title, you tak boleh lari dan ini telah pun diputuskan kalau bila kita sign SAP agreement tidak perlu keluarkan hak milik strata, saya rasa satu negara kita akan kelam-kabut. Mana keadaan di mana seseorang beli rumah, sign SAP separuh kita boleh batal dan gantung, tak boleh. Hak milik strata mesti juga dikeluarkan dan bila ini dibuat saya nak tegaskan, Bayan Lepas duduk, Bayan Lepas pada masa itu bukan Ahli Exco bukan? Ahli Exco, pun sama-sama terbabit. Pun sama-sama terbabit pun harus tahu pada masa itu pun harga RM10.00 satu persegi. Pada masa itu tak jawab lagi mengapa bagi RM10.00 bagi satu persegi, mengapa pada masa itu tak rundingkan dengan penduduk, mengapa pada masa itu hanya berikan pampasan sebuah RM75,000.00 selagi tak mahu jawab, saya percaya Y.B. Bayan Lepas ini bercakap benar. Ahli Kawasan Bayan Lepas ( Y.B. Tuan Syed Amerruddin Bin Dato' Syed Ahmad): Yang pertama sekali Y.B. Dato' Speaker, Y.A.B. Ketua Menteri cuba mahu kelabukan mata semua orang yang kerana peringkat awal masalah kelulusan Barisan Nasional itu hal lain. Soal kita ada janji masa pilihan raya. Y.A.B. Ketua Menteri: Sudahlah, kalau hendak cakap itu soal lain, saya tarik balik saya punya laluan, kalau kita cakap-cakap tak habis, duduk. Cakap ini perkara lain, mana ada perkara lain. Ini perkara utama, siapa yang mencetuskan perkara ini, duduk, duduk kerana saya rasa ini adalah tidak mahu jawab soalan yang ditujukan, cuba hendak elak. Saya anggap Yang Berhormat cakap benar tetapi nampaknya tidak benar. Tadi cakap itu soal lain. Apa soal lain, duduk, duduk. Kalau ini soal lain tidak payahlah. Kita mana pernah takut, kita tidak pernah takut, kita menghadapi semua. Sebab itu bila kita klasifikasi minit mesyuarat jelas menunjukkan bahawa siapa ini angkara siapa? Bahawa ini angkara siapa? Tetapi sehingga sekarang masih tidak jawab mengapa lulus dengan harga RM10.00. Jangan jawab soal lain tau, jangan jawab soal lain, kalau jawab soal lain saya akan tarik balik. Saya percaya Yang Berhormat Bayan Lepas kerana saya anggap Y.B. 9
Bayan Lepas seorang yang jujur dan seorang yang cakap benar. Jangan hampakan saya. Ahli Kawasan Bayan Lepas (Y.B. Tuan Syed Amerruddin bin Dato' Syed Ahmad): Ini satu amanah yang berat, walau bagaimanapun saya akan jawab setakat mana yang saya tahu. Untuk makluman tuan-tuan dan puan-puan, ketika itu Y.A.B. Ketua Menteri, Y.B. Dato' Speaker, Koperasi Kakitangan ialah terdiri daripada kakitangan kerajaan, bukan pegawai daripada kakitangan yang rendah untuk satu Pulau Pinang di mana ahlinya merangkumi beribu orang di Pulau Pinang. Ketika itu Koperasi kalau tidak salah saya, yang saya masih ingatlah Koperasi Kakitangan tanah ini ada di sebelah Dewan Sri Pinang di mana mahkamah telah mengambil untuk buat car park sebelah Dewan Sri Pinang. Ketika itu diminta kepada Kerajaan Negeri, kepada Ketua Menteri pada ketika dulu untuk diganti swap. Oleh sebab itu harga dia itu lebih kurang sama. Itu yang maksud awal itu, kena cerita sedikit, jadi tidak ada kes-kes penyelewengan, ini kakitangan. Syarikat ini di engage oleh Koperasi, tidak ada kaitan dengan kerajaan dahulu. Y.A.B. Ketua Menteri: RM10.00, why ten dollars? Ahli Kawasan Bayan Lepas (Y.B. Tuan Syed Amerruddin bin Dato' Syed Ahmad): Because it is swapping of land. Swapping of land Y.A.B. Ketua Menteri: Penduduk, mengapa penduduk ....(gangguan). Ahli Kawasan Bayan Lepas (Y.B. Tuan Syed Amerruddin bin Dato' Syed Ahmad): Penduduk kita dalam keadaan negogiate, belum habis kita telah kalah kerajaan. Y.A.B. Ketua Menteri: Terima kasih, terima kasih Bayan Lepas kerana Barisan cuba menjawab soalan yang ditujukan. Sekurang-kurangnya dia tidak hampakan saya habislah tetapi walau macam mana pun saya tahu Yang Berhormat tidak terlibat secara langsung dalam keputusan ini hanya ikut keputusan majoriti Ahli Exco kerana memang jelas ia telah diputuskan. Minit mesyuarat telah nyata tulis bahawa mereka dibayar pampasan sebuah rumah RM75,000.00. Ini dicatat dalam minit mesyuarat. Dipersetujui sebulat suara, saya boleh tunjuk minit mesyuarat. Di klasifikasi saya boleh tunjuk kepada Yang Berhormat nanti, saya boleh tunjuk, tidak ada masalah, ini fakta, saya tidak mahu argue. Ini fakta saya boleh tunjuk bahawa ini diputuskan dan siapa yang jadi penggerak projek ini. Saya tahu bukan Y.B. Bayan Lepas. Saya tidak salahkan habis Y.B. Bayan Lepas hanya kerana menyokong sesuatu yang tidak berkepentingan awam. Itu sebab saya tidak salahkan habis, salahkan sikit-sikitlah tetapi tidak salahkan habis tetapi sekurang- kurangnya kita mesti membuat sesuatu yang berkepentingan awam dan menanyakan mengapa penduduk ini tidak dijaga dan itulah sebabnya......(gangguan). Ahli Kawasan Bayan Lepas (Y.B. Tuan Syed Amerruddin bin Dato' Syed Ahmad): Sikit lagi, saya hendak cerita sikit apa yang saya tahulah. Ada dua kes yang berlaku untuk kes begini. Satu di Buah Pala terdiri dari tiga puluh berapa tak tahu, tidak ramai satu lagi di Tanjung Tokong, tanah TOL yang asal sejarahnya lebih lama dari Buah Pala. Tanjong Tokong yang ada sekarang asalnya reclamation, yang ada 10
sekarang ini bukan yang kita nampak. Penduduk yang asalnya TOL, asalnya reclamation sebelum zaman British lagi. Jadi di sana terlibat lebih kurang, diari saya yang lama adalah, detail. Diari baru saya tidak ada, diari last year, 800 unit lebih, 800 buah rumah terdiri Melayu 60% lebih, saya tidak ingat, Cina dalam 30% atau 40% . Jadi ketika dulu ada dua kes yang sama berbangkit. Jadi kalau sekiranya kita ikut kehendak pemberian tanah itu pada Buah Pala, di Tanjong Tokong sama juga kita kena bagi, di sana lebih luas. Di situ lebih banyak belanja, so masa itu kita kena buat pertimbangan. Kita satu either one or both. Itu yang saya rasa menjadi satu keadaan di mana Y.A.B. Ketua Menteri pada ketika itu kena berfikirlah sampai tahap itulah. Satu di Tanjong Tokong punya kes dan satu di Buah Pala punya kes. Sana lebih ramai lagi, kes bentuk yang sama. Itu yang ada kaitan. Y.A.B. Ketua Menteri: Saya tahu, saya tahu. Itulah sebab kita terpaksa cuba untuk membersihkan semua ketinggalan-ketinggalan ini daripada saki baki Barisan Nasional. Ahli Kawasan Bayan Lepas (Y.B. Tuan Syed Amerruddin bin Dato' Syed Ahmad): Persoalannya apabila Tanjong Tokong membangkitkan perkara yang sama akan jadi masalah balik. Y.A.B. Ketua Menteri: Ini untuk Tanjong Tokong pun , ini tanah UDA, milikan tanah UDA dan ini sesuatu yang kita ambil berat dan ambil perhatian tetapi sekarang kita cakap siapa yang cetuskan semua ini. So, di sini saya rasa Yang Berhormat telah cuba menjelaskan dan seperti yang saya sebut tadi saya tidak salahkan habis Y.B. Bayan Lepas. Yang lain- lain saya salahkan habis tetapi Y.B. Bayan Lepas saya tidak salahkan habis tetapi ianya tidak berkepentingan awam itu sahaja. Itulah sebab sekarang kerajaan cuba membetulkan kesilapan ataupun kecacatan ataupun penyelewengan yang berlaku sebelum ini. Saya rasa itu adalah sesuatu yang bukan senang tetapi kita sedia memikul tanggungjawab dan kita harap akan dapat satu penyelesaian tentulah selalu cakap diheboh-hebohkan kerana media kuasai siapa. Kita pun terima tetapi kita akan cuba menyelesaikan apa yang tidak dapat diselesaikan oleh Kerajaan Barisan Nasional. Balik kepada Rang Undang-undang. Y.B. Dato' Speaker, kita tidak akan jadi seperti BN kerana kita beza dan lain daripada Barisan Nasional. Oleh kerana Barisan Nasional adalah semua yang jahat ini barulah Barisan Nasional tumbang dan hilang kuasa dengan begitu....(gangguan). Ahli Kawasan Sungai Dua (Y.B. Dato' Haji Jasmin bin Mohamed): Tarik balik, tarik balik perkataan Barisan Nasional jahat. Y.A.B. Ketua Menteri: Barisan Nasional jahat apa salah, you selalu cakap kita apa ni (gangguan). Ahli Kawasan Sungai Dua (Y.B. Dato' Haji Jasmin bin Mohamed): Tarik balik perkataan itu. Y.A.B. Ketua Menteri: 11
Cuba ingat apakah perkataan yang digunakan, saya tidak sebut mana-mana. Itulah saya cakap kasihan kepada Parti Pembangkang kerana mereka masih tidak tahu kesilapan mereka dan anggap orang lain akan silap macam mereka, bertaubatlah. Akhirnya Yang Berhormat Sungai Dua mengaitkan Rang Undang-undang dengan Aqidah Islam dan meminta semua ADUN Islam menentangnya. Saya rasa ini adalah sungguh tidak bertanggungjawab dan bahaya dengan cuba memainkan sentimen agama bila isu bunga sudah termaktub dalam sistem ekonomi dan Undang- undang Persekutuan ....(gangguan)...nanti, saya habis saya akan beri jalan, sistem ekonomi dan Undang-undang persekutuan atau negeri. Dato' Penasihat Undang- undang hanya pakai apa yang termaktub dalam contoh Undang-undang Persekutuan lain yang disokong penuh oleh Ahli Parlimen Barisan Nasional termasuk Y.A.B. Perdana Menteri sendiri yang juga jangan lupa adalah Menteri Kewangan. Saya cabar Y.B. Sungai Dua untuk menentang Y.A.B. Perdana Menteri kerana membenarkan bunga dalam sistem ekonomi dan perundangan. Kalau bunga berlawanan dalam Islam kenapa tidak lihat Y.B. Sungai Dua ambil pendirian yang sama menuntut Y.A.B. Perdana Menteri mengurangkan cabutan loteri lebih 10 kali seminggu oleh Kerajaan Pusat (tepukan) beranikah? Beranikah? Sila beranikah? Ahli Kawasan Sungai Dua (Y.B. Dato' Haji Jasmin bin Mohamed): Y.A.B. Ketua Menteri cuba mengalihkan topik. Saya bercakap tentang Rang Undang-undang Bukit Bendera. Apabila kita buat Rang Undang-undang ini kita kena tengok secara teliti, sistem kewangan mana yang kita hendak pakai. Ini kita yang buat, Dewan Undangan Negeri, tidak usah bercakap bawa kepada federal, itu tidak apa, kita akan bercakap dengan Y.A.B. Ketua Menteri supaya sistem kita kena ubah sikit. Kita sudah ada sistem perundangan banking secara Islam. Kenapa kita hendak gunakan sistem yang masih mengekalkan riba. Ini kita bertanggungjawab sebagai orang Islam. Y.B. Penanti bertanggungjawab, Y.B. Batu Maung bertanggungjawab, Y.B. Sungai Bakap bertanggungjawab, semua kita bertanggungjawab kalau kita meluluskan Enakmen ini. Sebab itu saya sekali lagi merayu Ahli-ahli, jangan dengar kata Y.A.B. Ketua Menteri, dia tidak berapa faham, terima kasih. Ahli Kawasan Permatang Berangan (Y.B. Tuan Haji Shabudin bin Yahaya): Minta laluan. Y.A.B. Ketua Menteri: Nanti sekejap, saya jawab dahulu, saya bagi. Saya hendak tegaskan di sini, Rang Undang-undang ini bukanlah didraf oleh saya. Ini didraf oleh Dato' Penasihat Undang-undang. Kita hanya berikan apakah objektif dan dasar tetapi semua istilah ini di draf oleh beliau sebagai legal draftman dan beliau banyak pengalaman kerana pernah menjadi draftman untuk Parlimen. So di sini bila hanya menerima pakai seperti yang saya sebut kita hendak ada satu kerjasama dengan Kerajaan Pusat kita ikutlah contoh yang digunakan dan saya amat kesal kerana Y.B. Sungai Dua dia hendak tunjuk bahawa dia baik kepada semua orang, tak kira kaum tetapi nampaknya hari ini saya lihat dia muka yang betul-betul. Ahli Kawasan Sungai Dua (Y.B. Dato' Haji Jasmin bin Mohamed): Saya hanya hendak menegakkan apa yang benar, itu sahaja. Saya tidak main politik. Saya bercakap benda benar, kita kena tegur benda yang tidak betul, kalau tidak betul... (gangguan). Y.A.B. Ketua Menteri : 12
Kalau macam ini tegurlah Y.A.B. Perdana Menteri, berani tak? Ahli Kawasan Sungai Dua (Y.B. Dato' Haji Jasmin bin Mohamed): Kalau saya Ahli Parlimen, saya akan tegur. Kalau saya Ahli Parlimen saya akan tegur. Saya Ahli Dewan Undangan Negeri, saya tegur. Y.A.B. Ketua Menteri: Saya hendak beritahu mana kita angkat, contohnya kita angkat Akta Perbadanan Harta Intelek Malaysia 2002, Akta Lembaga Kenaf dan Tembakau Negara 2009, Akta Pihak Berkuasa Wilayah Pembangunan Iskandar 2007. Ini diluluskan oleh Y.A.B. Mantan Y.A.B. Perdana Menteri, takkan Y.A.B. Perdana Menteri tidak tahu. Inilah sistem yang ada. Kita hendak Sistem Perbankan Islam betul supaya untuk kemudahan mereka yang tidak mahu ikut sistem ini, ikutlah sistem perbankan tetapi ini tidak bermakna kalau ada sistem ini kita semua mesti menolak. So di sini saya lihat Yang Berhormat Sungai Dua main politik, main politik kerana bila diluluskan oleh mantan Y.A.B. Perdana Menteri dan Y.A.B. Perdana Menteri sekarang tidak bising, bila, duduk dulu, bila diluluskan oleh Kerajaan PR yang mengikut contoh Undang-undang yang diguna pakai oleh Kerajaan Persekutuan Barisan Nasional sekarang bising, Wah! hendak timbulkan sentimen agama, saya rasa itu adalah sungguh tidak bertanggungjawab. Mana One Malaysia yang hendak ditonjolkan oleh Perdana Menteri? (gangguan bising) Biar saya habiskan, biar saya habis dulu, saya belum habis, biar saya habis. Manakah One Malaysia? People First Perfomance Now? Mana itu One Malaysia, So saya rasa Y.B. Sungai Dua janganlah main sentimen agama di sini. Kita hanya cakap tentang undang-undang. Undang-undang yang telah diterima pakai oleh legal draftman ikut kaedah undang-undang. Janganlah gunakan sentimen sebegini yang saya rasa yang menunjukkan bukan sahaja permainan politik tetapi Y.B. Sungai Dua hipokrit kerana pada masa ini menentang tetapi apa yang diamalkan oleh Y.A.B. Perdana Menteri tidak berani menentang. Yang saya tanya tadi mengapa tidak minta bahawa cabutan sekarang lebih 10 kali seminggu, mengapa tidak dikurangkan lagi? Mengapa tidak berani usulkan perkara ini. Kita sudah usulkan, mengapa tidak berani usulkan? Ini kerana memihak kepada Barisan Nasional, semua boleh, semua halal. Yang haram pun boleh jadi halal, yang hitam pun boleh jadi putih, itulah perbezaan di antara Pakatan Rakyat dan Barisan Nasional. Kita tidak akan putihkan yang telah hitam. Kita akan tetap bezakan di antara hitam dan putih. So, saya rasa amat kecewa...(gangguan), nanti saya kena beri peluang kepada Sungai Dua dahulu. Dia sudah kena teruk, dia mesti jawab sikit (ketawa). Ahli Kawasan Sungai Dua (Y.B. Dato' Haji Jasmin bin Mohamed): Terima kasih. Saya tak berasa teruk apa yang saya cakap tanggungjawab. Masa ini adalah masa untuk kita memperbetulkan apa yang tak betul. Adakah Y.A.B. Ketua Menteri menyatakan bahawa kami ini tidak boleh menegur untuk kebaikan, kita kena tegur kebaikan walaupun benda itu pahit. Kalau dalam Islam......(ayat Al-Quran).....betul tak Ustaz Maktar? sebab itu, ini benda untuk kebaikan kenapa Y.A.B. Ketua Menteri melenting? Marah, tak boleh kritik langsung bila kita kritik sikit Y.A.B. Ketua Menteri, Utusan Melayu kritik banned, Star kritik banned, Kok Ming kritik banned. Kita jangan macam tu, kalau kita kata kita terbuka kerajaan tapi ini kritik sikit ini saya tegur untuk kebaikan kalau dah tak mahu dengar tak apa, saya yang tegur. Y.A.B. Ketua Menteri: 13
Itu pun sebab saya pun tegur. Tegur boleh tetapi bila kita tegur kita mesti konsisten kita mesti bersikap tegas dalam istilah saya ini hipokrit orang alim Islam beritahu saya untuk umat Islam yang hipokrit dalam agama Islam mendapat deskripsi yang lebih serius. So, di sini, saya nak tanya kenapa di sini tegur tapi bila diamalkan di Kerajaan Pusat Persekutuan, tak tegur tak berani suara langsung tiba-tiba jadi bisu tiba- tiba suara hilang. Suara Sungai Dua lantang di sini tapi di luar tak dengar langsung. Tikus pun lebih bising. Ahli Kawasan Sungai Dua (Y.B. Dato' Haji Jasmin bin Mohamed): Y.A.B. Ketua Menteri, bukan suara tak lantang. Saya kalau saya jadi Ahli Parlimen saya akan lantang di Parlimen tapi saya tak berkesempatan di Parlimen. Yang duk ada di Parlimen pun duk bisu saja buat apa. Ahli Kawasan Permatang Berangan (Y.B. Tuan Haji Shabudin bin Yahaya) : Minta penjelasan. Minta penjelasan. Bila saya boleh bercakap. Y.A.B. Ketua Menteri: Duduk dulu, duduk dulu. Ini hak saya. Dalam perwakilan UMNO mengapa tak berani bersuara? Itu sistem apa itu sebab saya cakap hipokrit pura-pura sahaja tiba-tiba timbul perkara ini, sebelum ini pernah timbul tak? Kenapa saya tengok ada hijau kuning, semua ini ikut contoh saja jangan pula dipersalahkan Dato' Penasihat Undang-undang. Di sini saya nak ceritakan tentang peruntukan yang telah dipertikaikan, ini semua ialah merupakan peruntukan yang lazim atau standard contohnya peruntukan peletakan harta untuk dipindahkan kepada perbadanan merupakan peruntukan yang lazim bagi perolehan harta daripada agensi kerajaan kepada sebuah perbadanan seperti yang terdapat dalam kebanyakan undang-undang yang diluluskan di peringkat parlimen. Banyak contoh : Akta Perbadanan, Harta Intelek Malaysia 2002. Enakmen Setiausaha Kerajaan Pulau Pinang, Perbadanan 1988....(gangguan). Sungai Dua, sejak bila? 1995? Saya ingat Y.B. Sungai Dua veteran tahu semua perkara ini masa tu ada bincang dalam, saya tanya Y.B. Phee lah kerana masa tu saya tak ada. Y.B. Phee masa dia ada dalam Dewan penggal lepas, adakah sebut tentang perkara ini tak? ..ha, "ilek" tak pernah sebut perkara ini...(gangguan). Di sini adalah jelas bahawa Y.B. Sungai Dua ini hendak mainkan sentimen ada bila tak ada unsur-unsur agama dalam perkara ini. Saya berharap Y.B. Sungai Dua bertanggungjawab terhadap hal ini saya mungkin seperti Yang Berhormat bercakap nak bersara selepas penggal ini tapi tidak sekurang-kurangnya bersara secara maruah kerana Y.B. Sungai Dua ada kawan di Pulau Pinang saya tahu ada kawan. Kalau kawan-kawan tengok Y.B. Sungai Dua mengapa pada penggal terakhir sikap macam ni pula. Saya rasa ini bukan saja akan menghampakan bukan saja kawan-kawan tapi pun rakan-rakan baik di negeri mahupun di Pusat. Tiba-tiba menimbulkan perkara agama jika tiada kaitan langsung dengan perkara agama dan kalau betul-betul nak cakap pasal agama saya boleh jika nak tegur tu seperti yang saya sebutkan tadi usulkan kurangkan cabutan loteri setiap minggu lebih 10 kali kurangkan sekurang-kurangnya kepada 6 kali seminggu. Ada perwakilan UMNO kenapa ini tak disebut. Ahli Kawasan Permatang Berangan (Y.B. Tuan Haji Shabudin bin Yahaya): Minta penjelasan. Sebab you bincang...(gangguan). Y.A.B. Ketua Menteri: 14
Sila.., sila.., .sila..., tak payahlah. Ini antara saya, you lain kali la you boleh masuk campur. Duduk..., duduk...., duduk. Yang Berhormat duduk. Hak saya. Ahli Kawasan Sungai Dua (Y.B. Dato' Haji Jasmin bin Mohamed): Saya ingat Y.A.B. Ketua Menteri jangan salah faham kita sedang membincangkan Enakmen ini tentang Enakmen ini tentang sistem yang saya katakan sistem kewangan yang dilaksanakan diamalkan perbadanan ini. Y.A.B. Ketua Menteri cerita-cerita lain saya ingat Y.A.B. Ketua Menteri sebagai seorang Ketua Menteri yang rasa tanggungjawab yang perlu melihat perkara ini secara serius jangan cuba nak kaitkan isu apa salahnya Y.A.B. Ketua Menteri tidak mengapa kita akan perbetulkan kita akan laksanakan sistem perbankan mengikut Islam. Adakah salah? Adakah Y.A.B. Ketua Menteri tak mahu melaksanakan sistem perbankan Islam? Kata ikut kepimpinan Umar Abdul Aziz. Y.A.B. Ketua Menteri: Itulah sebabnya terjadi orang yang pura-pura tak faham sampai dia jadi betul- betul tak faham. Y.B. Sungai Dua macam lupa Pulau Pinang adalah salah satu negeri di bawah satu sistem yang dinamakan Malaysia. So, kita mesti terikat kepada sistem yang dipakai oleh Kerajaan Pusat kita tak boleh lari daripada Kerajaan Pusat. Kita mahu menjadi sebahagian daripada Malaysia tetapi apa yang dicadangkan tadi macam nak kita nak pecah daripada Malaysia itu mungkin pendirian baru daripada Barisan Nasional tapi kita masih terikat di bawah sistem Federalism Malaysia kita ikut sistem kewangan yang terpakai di mana berikan pilihan. Satu pembangkang Islam dan satu sistem kewangan sedia ada. Apa salah lagi kita ikut dua-dua sekali, apa salahnya? Ahli Kawasan Sungai Dua (Y.B. Dato' Haji Jasmin bin Mohamed): Dia tak salah tapi bila ada riba kita mesti buang kita tak boleh amalkan, dia ada riba di situ ini yang saya nak terangkan. Y.A.B. Ketua Menteri: Saya faham, di bank ada riba itu sebab kita ada bank Islam beri pilihan. Sini pun sama beri pilihan, kalau tak mahu bunga free la bayaran free itu pilihan yang diberikan tak faham ka? Bukan pilihan kalau buang tak akan nak buang dekat peringkat Pusat, ini semua Akta Kewangan nak buang. Saya harap di sini jangan mainkan kita hanya ikut apa yang sudah termaktub apa yang telah ternyata apa yang telah terserlah di Akta-akta Persekutuan di mana pilihan diberikan baik sistem pembangunan Islam mahupun sistem bukan pembangunan Islam iaitu free ataupun bunga. Pilihan diberi kepada kedua-dua kalau kita ikut sekarang kita boleh dipersalahkan bila kita tak ikut pula dipersalahkan, yang buat pun tak betul yang tak buat pun tak betul susah untuk puaskan Y.B. Sungai Dua. Ini kerana hanya mainkan politik saya. Saya harap janganlah mainkan politik ini, saya ingin nasihat Parti Pembangkang bahawa Rang Undang-undang ini bukanlah ciptaan saya ataupun mana-mana Ahli Exco tetapi di gubal dan dirangka oleh Y.B. Dato' Penasihat Undang-undang yang menerima pakai contoh amalan Rang Undang-undang Negeri dan Persekutuan yang lepas. Beliau ada banyak pengalaman dalam merangka Rang Undang-undang ini kerana penat menjadi illegal draf woman untuk Parlimen Malaysia sebab itulah dianugerahkan Darjah Kebesaran Dato' oleh Kerajaan Negeri tahun ini. Oleh itu, semua tuduhan pembangkang tentang muslihat, udang di sebalik batu, pemberian kuasa mutlak adalah satu khayalan dan dakyah semata-mata untuk mengaburi mata rakyat kerana semua pasal perkara ini, mereka menentang disokong sendiri oleh Barisan Nasional termasuk wakil Parti Pembangkang sekarang dalam PRU 15
lain sebelum ini. Oleh itu, janganlah main politik dengan Pembangunan Bukit Bendera. Bukit Bendera sebagai salah satu destinasi pelancongan antarabangsa terpilih dengan menggembleng memajukannya bukan membiarkannya seperti yang berlaku 18 tahun ini atau membantutkan pembangunan dengan perkhidmatan yang buruk. Saya ingin memberikan jaminan kita akan menetapkan kaedah-kaedah supaya semua peraturan national justice akan diikuti supaya seperti yang kita selalu tegakkan, dapatlah terus dipelihara di negeri Pulau Pinang bukan seperti sebelum ini. Sebagai sebuah Kerajaan Negeri yang mengamalkan prinsip CAT maka sudah pasti pendekatan pembangunan yang seimbang berteraskan semangat kecintaan kepada alam sekitar akan diberikan keutamaan. Perbadanan Bukit Bendera akan memperlihatkan sistem pengurusan yang lebih cekap dan berkesan serta menjadikan Bukit Bendera sebagai sebuah destinasi pelancongan antarabangsa. Perbadanan Bukit Bendera membuka lembaran baru bukan sahaja kepada Bukit Bendera tetapi memberikan nafas baru kepada sektor pelancongan dan peranginan di Pulau Pinang kita sudah ketinggalan 30 tahun berbanding dengan Hong Kong yang terus speed, sekiranya sistem Kereta Api Bukit Bendera dinaiktarafkan dengan projek RM60 juta ini ia mesti disusuli dengan disusuli dengan pengurusan yang moden dan profesional agar ketetapan dengan perkhidmatan bertaraf antarabangsa. Oleh kerana Kerajaan Negeri tidak mahukan ia dalam keadaan merosot dan mundur sepanjang 18 tahun ini maka Perbadanan Bukit Bendera ini adalah perubahan pertama. Saya ingin memberikan jaminan kepada Ahli Yang Berhormat semua perundangan dan garis yang sedia ada akan diguna pakai dan dipatuhi sepenuhnya di kawasan Bukit Bendera bagi memastikan pembangunan yang bestari dan mampat dan juga memastikan kita cuba mengambil penjawat-penjawat atau pihak pengurusan yang terbaik supaya dapat memberikan kepimpinan kepada Bukit Bendera tanpa tentulah merugikan kakitangan-kakitangan yang sedia ada. Inilah perubahan yang kita berani cuba lakukan yang tak pernah dalam 18 tahun ini. Sekian terima kasih Y.B. Dato' Speaker. Saya mohon menyokong. Y.B. Dato' Speaker: Ahli-ahli Yang Berhormat, masalah yang kita hadapi sekarang ialah Rang Undang-undang Perbadanan Bukit Bendera 2009 dibacakan bagi kali yang kedua. Ahli- ahli yang setuju katakan "Ya"...(gangguan). Ahli Kawasan Sungai Dua (Y.B. Dato' Haji Jasmin bin Mohamed): Saya mohon supaya Peraturan 114. Peraturan mengundi diguna pakai dalam dibahagikan. Y.B. Dato' Speaker: Ada sokongan? Ahli Kawasan Permatang Berangan (Y.B. Tuan Haji Shabudin bin Yahya): Saya sokong. Setiausaha: Y.B. Dato' Speaker....(gangguan). 16
Ahli Kawasan Seri Delima (Y.B. Tuan Sanisvara Nethaji Rayer a/l Rajaji): Mengenai peraturan 114 yang dibangkitkan oleh parti pembangkang, saya ingin menarik perhatian bahawa sebelum kita memakai guna peruntukan tersebut, berapakah Ahli yang menyokong kegunaan peruntukan tersebut. Saya rasa Y.B. Dato' Speaker harus membuat keputusan terlebih dahulu, kalau lebih banyak Ahli yang membantah kepada kegunaan tersebut, saya rasa kita tidak boleh gunakan peruntukan tersebut. Kalau lebih banyak Ahli-ahli Yang Berhormat yang tidak mahu menggunakan peruntukan, saya rasa kita tidak perlu mematuhi permintaan Ahli-ahli Pembangkang. Y.B. Dato' Speaker: Kita rujuk kepada Peraturan 114. Satu masalah yang dikemukakan Timbalan Speaker. Undi boleh dibuat dengan berkata "Ya," atau "Tidak," sambil mengangkat tangan dan keputusannya diumumkan oleh Speaker. Akan tetapi seorang Ahli yang berkehendakkan undi itu dibahagikan bolehlah menyebutkan undi itu dibahagikan. Jika demikian halnya bahawa pembentangan seperti itu bersesuaian, maka undi itu hendaklah dicatatkan oleh Setiausaha olehnya sendiri ataupun pembilang-pembilang yang dilantik olehnya sambil bertanya kepada tiap-tiap Ahli akan undi masing-masing. Di sini saya memutuskan untuk tidak dibahagikan, kita hanya mengundi mengikut majoriti. Ahli Kawasan Penaga (Y.B. Dato' Haji Azhar bin Ibrahim): Tadi saya tengok bagi isyarat kepada Setiausaha, tidak pun timbul kata mesti diikut berapa jumlah dan sebagainya. Y.B. Dato' Speaker: Ini untuk semakan sahaja. Ahli Kawasan Penaga (Y.B. Dato' Haji Azhar bin Ibrahim): Saya tidak bersetuju dengan cara ini. Ahli Kawasan Seri Delima (Y.B. Tuan Sanisvara Nethaji Rayer a/l Rajaji): Y.B. Dato' Speaker, kalau Y.B. Penaga tidak bersetuju mereka melanggar peraturan dan kena keluar Dewan. Minta mereka keluar Dewan kerana tidak menghormati. Y.B. Dato' Speaker: Kita akan teruskan dengan membuat undian. Saya telah memutuskan untuk tidak membuat sepertimana yang diminta iaitu untuk dibahagikan. Ahli-ahli Yang Berhormat yang bersetuju katakan "Ya." Yang tidak setuju katakan "Tidak." Ahli Kerajaan: "Ya." Ahli Pembangkang: "Tidak." 17
Y.B. Dato' Speaker: "Ya", lebih banyak. Teruskan. Setiausaha: Rang Undang-undang bernama suatu Enakmen untuk menubuhkan Perbadanan Bukit Bendera Pulau Pinang mengadakan peruntukan perhubungan dengan urusan pengendalian, pengawalan dan penyelenggaraan perkhidmatan Kereta Api Bukit Bendera dan bagi perkara-perkara yang berkaitan dengannya. Y.B. Dato' Speaker: Rang Undang-undang telah dibacakan bagi kali yang kedua. Rang Undang- undang ini sekarang akan ditimbangkan dalam jawatankuasa. Setiausaha: Fasa 1 hingga Fasal 53. Y.B. Dato' Speaker: Fasal 1 hingga Fasal 53. Adakah menjadi sebahagian daripada Rang Undang- undang? Ahli-ahli Kerajaan: "Ya." Setiausaha: Rang Undang-undang bernama suatu Enakmen untuk menubuhkan Perbadanan Bukit Bendera Pulau Pinang mengadakan peruntukan perhubungan dengan urusan pengendalian, pengawalan dan penyelenggaraan perkhidmatan Kereta Api Bukit Bendera dan bagi perkara-perkara yang berkaitan dengannya. Y.B. Dato' Speaker: Tajuk penuh dan fasal yang mengundangkan, adakah menjadi sebahagian daripada Rang Undang-undang? Ahli-ahli Kerajaan: "Ya.". Y.B. Dato' Speaker: Dewan bersidang semula. Y.A.B. Ketua Menteri: Y.B. Dato' Speaker, saya mohon melaporkan bahawa Rang Undang-undang Enakmen Perbadanan Bukit Bendera Pulau Pinang 2009 telah pun dipertimbangkan sefasal demi sefasal dalam Jawatankuasa dan dipersetujui tanpa pindaan. Saya mohon mencadangkan supaya Rang Undang-undang ini sekarang dibaca bagi kali yang ketiga serta diluluskan. 18
Y.B. Dato' Speaker: Masalah yang dihadapi sekarang ialah Rang Undang-undang dibacakan bagi kali yang ketiga serta diluluskan. Ahli-ahli yang bersetuju katakan "Ya." Yang tidak bersetuju katakan "Tidak." Ahli Kerajaan: "Ya." Y.B. Dato' Speaker: "Ya." lebih banyak. Setiausaha: Enakmen Perbadanan Bukit Bendera Pulau Pinang 2009 maka dengan ini adalah diperundangkan oleh kuasa undangan Negeri Pulau Pinang. Y.B. Dato' Speaker: Rang Undang-undang dibacakan bagi kali yang ketiga dan diluluskan. Ahli-ahli Yang Berhormat, Dewan ditangguhkan untuk berhenti rehat dan akan disambung semula pada pukul 11.15 pagi. Dewan ditangguhkan pada jam 10.50 pagi Dewan disambung semula pada jam 11.30 pagi. Y.B. Dato' Sperker: Dewan disambung semula. Setiausaha: Usul daripada Yang Berhormat daripada Kawasan Padang Kota. Ahli Kawasan Padang Kota (Y.B. Tuan Chow Kon Yeow): Terima kasih Y.B. Dato' Speaker. Ahli Kawasan Penaga (Y.B. Dato' Haji Azhar bin Ibrahim): Y.B. Dato' Speaker, kita ada mengusulkan untuk membuat pindaan pada usul ini, bagaimana keadaannya sekarang. Kita telah bentang perkara ini di atas semua meja Yang Berhormat. Y.B. Dato' Speaker: Saya akan minta Y.B. Padang Kota membacakan usul dan lepas itu saya akan membenarkan Y.B. Padang Kota untuk memberikan ucapan. Padang Kota sila berikan ucapan. 19
Ahli Kawasan Padang Kota (Y.B. Tuan Chow Kon Yeow): Peraturan 31 Peraturan-Peraturan Majlis Mesyuarat Kerajaan Dewan Undangan Negeri yang mulia ini. Saya ingin membawa isu satu usul di bawah nama saya yang berbunyi seperti berikut:- "Bahawa Dewan Undangan Negeri Pulau Pinang menggesa Kerajaan Persekutuan untuk mengambil langkah-langkah segera meminda Seksyen 10 dan Seksyen 15 Akta Kerajaan Tempatan 1976 dan Undang-undang yang berkaitan supaya Pilihan Raya Kerajaan Tempatan dapat dilaksanakan pada Pilihan Raya Umum Ketiga belas yang akan datang." Y.B. Dato' Speaker: Ahli-ahli Yang Berhormat terdapat suatu usul pindaan daripada Y.B. Ahli Kawasan Telok Ayer Tawar dipersilakan Y.B. Ahli Kawasan Telok Ayer Tawar. Ahli Kawasan Telok Ayer Tawar (Y.B. Dato' Hajah Jahara bt. Hamid): Terima Kasih Y.B. Dato' Speaker, merujuk kepada notis pindaan usul yang dikemukakan oleh Y.B. Telok Ayer Tawar bahawa Peraturan 33 disebutkan oleh Yang Berhormat berkenaan di mana ...(dengan izin) Y.B. Dato' Speaker, saya memetik Peraturan 33 jika seseorang Ahli itu berhajat untuk mengubah isi-isi sesuatu usul di bawah namanya, maksudnya di bawah Peraturan 33 cuma memberi hak kepada pembawa usul untuk meminda satu usul yang sudah pun dikemukakan pemberitahu sebelum Dewan bermula. Jadi untuk Yang Berhormat Telok Ayer Tawar menggunakan Peraturan 33 saya rasa tidak sesuai dan melanggar peraturan ini yang tidak memberi hak kepada Yang Berhormat untuk membawa pindaan kepada usul yang saya kemukakan pada pagi ini. Tetapi saya rasa terpulanglah kepada Y.B. Dato' Speaker, untuk menggunakan budi bicara Yang Berhormat untuk membuat keputusan terhadap notis pindaan usul yang dikemukakan oleh Yang Berhormat Telok Ayer Tawar. Ahli Kawasan Komtar (Y.B. Tuan Ng Wei Aik): Y.B. Dato' Speaker, saya mohon usul itu ditolak tanpa dirujuk ke dalam Dewan yang mulia ini. Y.B. Dato' Speaker: Rujukan yang diberikan oleh Y.B. Telok Ayer Tawar itu adalah salah di bawah Peraturan 33 itu. Peraturan 34 ataupun Peraturan 40 boleh digunakan dan bagaimanapun saya akan membenarkan Y.B. Telok Ayer Tawar untuk memberi ucapan tentang usul ini. Ahli Kawasan Telok Ayer Tawar (Y.B. Dato' Hajah Jahara Binti Hamid): Saya ingin mencadangkan kepada Dewan supaya usul yang dibawa oleh Y.B. Tuan Chan Kon Yeow dipinda berbunyi seperti berikut: "Bahawa Dewan Undangan Negeri Pulau Pinang menggesa Ahli-ahli Parlimen DAP dan PKR dari Pulau Pinang membawa usul ke Persidangan Dewan Rakyat untuk meminda Seksyen 10 dan Seksyen 15 Akta Kerajaan Tempatan 1976 dan undang-undang yang berkaitan supaya pilihan raya Kerajaan Tempatan dapat diadakan". 20
Y.B. Dato' Speaker, memang kita faham bahawa Kerajaan Pakatan Rakyat sekarang teruji untuk membuktikan manifesto pilihan raya yang telah dibuat dipenuhi dan oleh itu telah mencadangkan usul supaya Seksyen 10 dan Seksyen 15 Akta Kerajaan Tempatan 1976 dipinda dan saya dimaklumkan melalui laporan yang telah dibentangkan salinannya kepada kita di Dewan yang mulia ini iaitu local election working group atau (LEWG) yang telah membuat kajian dan membuat syor-syor yang tertentu yang telah pun diterima pakai dengan pembentangan usul pada hari ini. Sebenarnya Seksyen 10 yang memperuntukkan pelantikan Ahli Majlis Kerajaan Tempatan di kalangan warga yang berkelayakan yang bermastautin di kawasan Kerajaan Tempatan dan yang juga terdiri daripada mereka yang mempunyai pengalaman luas di bidang perbandaran dan mencapai kecemerlangan di mana-mana profesion perniagaan industri atau berkebolehan untuk mewakili kepentingan komuniti mereka dan Seksyen 15 (1) yang mana telah kita mengkaji sejarah di mana sebelum ini pilihan raya Kerajaan Tempatan telah pun dilaksanakan hinggalah ke masa apabila pindaan telah dibuat dan melalui Seksyen 15 (1) menyatakan bahawa peruntukan- peruntukan mana pun yang berkaitan dengan pilihan raya Ahli Majlis Kerajaan Tempatan tidak akan boleh dikuatkuasakan. Ini bermakna Pilihan Raya Kerajaan Tempatan tidak boleh dilaksanakan oleh mana-mana Kerajaan Tempatan. Y.B. Dato' Speaker, kita pun mengambil maklum bahawa pilihan raya ini kalau ingin dilaksanakan perlulah dibuat perubahan di peringkat Parlimen dan oleh kerana 11 daripada 13 ahli Parlimen di Pulau Pinang adalah terdiri daripada ahli Pakatan Rakyat, maka memang sesuailah perkara ini di bawa di peringkat Parlimen kerana di situlah forum yang sebenar dan sesuai dan memberi legitimacy kepada hasrat ini. Dan oleh itu dengan membawa usul ini di Dewan yang mulia ini adalah tidak perlu dibuat dan hanya membuang masa kita. Dan juga kita dapati di sini sekiranya kerajaan sekarang berhasrat ataupun bertekad untuk membuat perubahan supaya ada ketelusan dan keterbukaan sepertimana yang dilaung-laungkan banyak langkah-langkah yang boleh dilaksanakan, bila Kerajaan Pakatan Rakyat ini memegang tampuk pemerintahan. Kita dapati bahawa pemilihan Ahli-ahli Parti Majlis di kedua-dua Kerajaan Tempatan yang mengikuti peraturan biasa hanya memberi ruang yang sedikit untuk keahlian bukan ahli politik. Di MPSP, tiga (3) orang dan di MPPP, empat (4) orang yang bukan ahli politik. Ini adalah amat kecil bilangannya sekiranya ingin mengurangkan politicking di Majlis- majlis Kerajaan Tempatan. Sepatutnya jumlah atau bilangan penglibatan orang bukan politik ini lebih besar mungkin sampai 50% atau lebih dan ini adalah dalam bidang kuasa Kerajaan Negeri sekarang tak payah tunggulah untuk dipinda undang-undang, kerana telah boleh buat pun bila telah memerintah, jadi kenapa tidak buat. Selain daripada itu pemilihan Ahli Majlis Kerajaan Tempatan tidak akan menjamin 100% bahawa tidak akan ada kekurangan atau kelemahan yang mungkin telah berlaku dan dilaung-laungkan di dalam Majlis-majlis Kerajaan Tempatan. Kerana di sini banyak masalah yang dikekang atau mengehadkan prestasi Majlis-majlis Kerajaan Tempatan dan bukan sahaja penglibatan atau campur tangan politik yang mana kalau dikatakan dahulunya berlaku sekarang pun juga berlaku dan dengan itu banyaklah ..(dengan izin), reform yang boleh dilaksanakan tanpa melibatkan perubahan di dalam undang-undang yang mana boleh dilaksanakan sekarang. Dan ini adalah kerana masalah-masalah dari segi pentadbiran yang mana terdapat banyak misalannya kilang-kilang haram masih beroperasi, masih sampai sekarang, sampah sarap yang tidak dipungut dengan baik, Undang-undang Kecil Bangunan tidak dipatuhi dan peniaga-peniaga haram yang penuh di segala simpang dan di jalan. Jadi perlu ditingkatkan kecekapan urus tadbir dan public delivery system dan campur tangan politik untuk menghapuskan permasalahan yang dihadapi oleh Kerajaan Tempatan sekarang. 21
Pakatan Rakyat telah merasakan bahawa tanggungjawab mereka untuk memenuhi janji pilihan raya telah selesai bila membawa usul pada pagi ini untuk tindakan Kerajaan Pusat. Jadi kita ingin bertanya sudah 16 bulan memerintah apa perubahan-perubahan yang membawa kepada reform atau yang ingin dilaksanakan oleh kerajaan sekarang. Dan juga di dalam penglibatan supaya ada akauntabiliti kewangan pihak Ahli-ahli Majlis seharusnya dikehendaki mengisytiharkan harta dan juga mengisytiharkan penglibatan mereka di dalam projek-projek di dalam Majlis dan juga dijemput partisipasi ataupun penglibatan rakyat yang lebih berkesan mungkin sudah ada sedikit sebanyak partisipasi ataupun forum-forum yang melibatkan rakyat telah pun dilaksanakan sebelum kerajaan ini juga dan kalau tidak cukup ianya seharusnya lebih terbuka terutama sekali apabila Mesyuarat-mesyuarat Majlis Kerajaan Tempatan boleh dibuka untuk awam sepertimana Persidangan Dewan pada pagi ini dibuka untuk .... (gangguan). Ahli Kawasan Seri Delima (Y.B. Tuan Sanisvara Nethaji Rayer a/l Rajaji): Y.B. Dato' Speaker.....(dengan izin), saya cuma minta arahan. Di sini adakah Y.B. daripada Telok Ayer Tawar bercakap menyokong pindaan yang dicadangkan oleh beliau atau berkenaan usul yang asal. Itu yang Dewan perlu mengesahkan dahulu. Adakah beliau berhujah dan memberi pandangan beliau berkenaan dengan cadangan atau pindaan yang dicadangkan oleh beliau ataupun mengenai usul yang dibentangkan di dalam Dewan pada pagi ini. Semua arahan daripada Y.B. Dato' Speaker. Y.B. Dato' Speaker: Tumpukan kepada pindaan, sebab-sebab pindaan. Ahli Kawasan Telok Ayer Tawar (Y.B. Dato' Hajah Jahara Binti Hamid): Ya, terima kasih Y.B. Dato' Speaker atas ulasan-ulasan tadi....(gangguan). Ahli Kawasan Komtar (Y.B. Tuan Ng We Aik): Y.B. Dato' Speaker, peraturan mesyuarat. Saya rasa Y.B. Telok Ayer Tawar cuba mengemukakan satu pindaan usul terhadap usul yang dikemukakan oleh Ahli Kawasan Padang Kota tetapi saya rasa pindaan usul ini sepatutnya sudah ditolak oleh Dewan yang mulia ini dan tidak harus dibentangkan. Saya mohon supaya Y.B. Ahli dari Telok Ayer Tawar menumpukan perhatian terhadap usaha yang dibentangkan dan tidak keluar tajuk. Y.B. Dato' Speaker: Saya bagi tiga minit lepas itu kita buat keputusan. Ada penyokong lepas itu kita buat keputusan. Ahli Kawasan Telok Ayer Tawar (Y.B. Dato' Hajah Jahara Binti Hamid): Berbalik kepada cadangan pindaan Y.B. Dato' Speaker, kita tidak perlu berbincang hari ini di dalam Dewan yang mulia ini kerana kita sudah ada 11 wakil kerajaan di Parlimen yang boleh terus membawa usul ini di Parlimen untuk dibincangkan dengan lebih meluas kerana bukan sahaja tuntutan ini perlu dibuktikan untuk negeri Pulau Pinang sahaja. Manifesto Pakatan Rakyat ialah untuk Malaysia dan harusnya dibincangkan di Parlimen kerana ianya melibatkan negeri-negeri lain juga dan harus diselaraskan di peringkat kebangsaan. Sekian terima kasih. 22
Y.B. Dato' Speaker: Ada sokongan. Ahli Kawasan Sungai Dua (Y.B. Dato' Haji Jasmin bin Mohamed): Y.B. Dato' Speaker, saya mohon menyokong pindaan usul-usul, saya rasa saya perlu berikan penjelasan. Y.B. Dato' Speaker: Saya berikan tiga minit. Ahli Kawasan Sungai Dua (Y.B. Dato' Haji Jasmin bin Mohamed): Kalau kita perhatikan segala undang-undang yang ada, adalah terletak di bawah Undang-undang Kerajaan Pusat sebab itu....(gangguan). Ahli Kawasan Komtar (Y.B. Tuan Ng We Aik): Y.B. Dato' Speaker, saya mohon penjelasan. Pindaan usul itu dikemukakan di bawah Peraturan mana? Y.B. Dato' Speaker: Di bawah Peraturan 33, sebagaimana dibangkitkan, sila duduk, oleh Y.B. Padang Kota ada salah dari segi rujukan peraturan di bawah peraturan itu adalah salah. Peraturan 33 diguna pakai di sini, jadi di sini saya benarkan tadi kerana saya fleksibel di sini kita benarkan juga tetapi di bawah Peraturan 34. Ahli Kawasan Seri Delima (Y.B. Tuan Sanisvara Nethaji Rayer a/l Rajaji): Tetapi Y.B. Dato' Speaker, tidak ada permohonan daripada Y.B. Telok Ayer Tawar untuk ataupun permintaan daripada beliau untuk mengusulkan perkara itu sepertimana usul-usul yang lain. Tidak ada notis mengatakan cuma mengusulkan di bawah Peraturan 33 yang memang sudah salah. Tidak ada permintaan daripada Y.B. Telok Ayer Tawar untuk membuat usul itu di bawah Peraturan-peraturan lain, jadi saya rasa usul itu harus ditolak. Y.B. Dato' Speaker: Itu yang saya sebutkan tadi, saya boleh menolak tadi tetapi kita benarkan, kita bagi fleksibel sedikit, benarkan. Ada kesilapan daripada mungkin Telok Ayer Tawar sungguhpun sepatutnya legal. Ahli Kawasan Seri Delima (Y.B. Tuan Sanisvara Nethaji Rayer a/l Rajaji): Y.B. Dato' Speaker, sepatutnya beliau lebih arif, beliau adalah seorang Peguam Bela, jadi sekurang-kurangnya harus membuat permohonan untuk membuat pindaan kepada usul tersebut. Di bawah peraturan mana permohonan dibuat. Y.B. Dato' Speaker: Sebab itu saya kata tadi, mengikut Peraturan 33 kita boleh tolak, tetapi sebenarnya dahulu pun ada pindaan, kita gunakan Peraturan 33, dahulunya pada masa usul berhubung dengan isu TOL kita guna Peraturan 33 kalau kita tengok hansard balik, 23
tetapi apabila saya tinjau balik Peraturan 33 ini, peraturan yang salah kita boleh gunakan Peraturan 34 ataupun 40. Tetapi kita benarkan dan kita benarkan, kita beri Yang Berhormat Sungai Dua hanya tiga minit menyokong dan memberi ucapan. Ahli Kawasan Padang Kota (Y.B. Tuan Chow Kon Yeow): Peraturan mesyuarat, saya rasa Y.B. Telok Ayer Tawar hanya boleh mengemukakan pindaan usul di bawah Peraturan 40 ataupun Peraturan 34. Di bawah Peraturan 40 dan dibaca bersama Peraturan 41 di mana pindaan-pindaan kepada usul yang telah dicadangkan dan disokong di dalam Dewan ini hendaklah dikemukakan secara bertulis oleh pencadangnya dan perbuatan itu hendaklah dilakukan 10 hari sebelum diadakan mesyuarat yang berkaitan dengan pemberitahu itu mengikut Peraturan 44. Jadi saya rasa tidak boleh dikemukakan dan tidak perlu dibincangkan di dalam Dewan yang mulia ini. Y.B. Dato' Speaker: Terima kasih Y.B. Komtar. Itu yang saya katakan tadi Peraturan 34, usul tanpa diberitahu boleh diguna pakai di sini. Begitu juga usul Peraturan 40. Kita tidak mahu panjangkan isu, kita beri tiga minit. Perkara ini begitu kecil, perkara ini boleh dibahaskan bila Padang Kota nanti membuat ucapan berhubung dengan ini. Itu sebab kita kata, selepas ini kita tidak akan panjangkan ini. Hanya saya beri masa tiga minit, hanya kerana mahu menyebut pindaan. Ya, silakan. Ahli Kawasan Sungai Dua (Y.B. Dato' Haji Jasmin bin Mohamed): Y.B. Dato' Speaker, sebab itu kalau kita melihat bahawa Peraturan-peraturan dan pindaan-pindaan Rang Undang-undang banyak berada di Pusat. Pihak yang berkuasa untuk meminda ataupun untuk memastikan bahawa subseksyen ini boleh diubah adalah Parlimen. Maka adalah demikian wajar bagi Ahli-ahli di Parlimen, terutamanya Ahli Parlimen daripada kawasan Padang Kota sendiri sebagai Ahli Parlimen boleh membuat usul yang sedemikian di dalam Dewan Rakyat, tidak perlu di bawah ke Dewan Undangan Negeri kerana Dewan Undangan Negeri tidak ada kuasa untuk kita membincangkan bagi meminda apa-apa peraturan ataupun Enakmen- enakman ke arah kita membolehkan pilihan raya Kerajaan Tempatan diadakan, sebab itu kalau kita membincangkan juga ia satu pembaziran masa yang terpaksa dilakukan oleh Ahli-ahli Dewan Undangan Negeri. Sekian, terima kasih. Y.B. Dato' Speaker: Saya buka untuk perbahasan, Ahli-ahli yang ingin mengambil bahagian, silakan. Ini usul pindaan, saya telah sebutkan tadi pindaan, usul pindaan, semak balik. Jadi Ahli- ahli, saya bagi satu, dua orang sahaja untuk menyokong usul pindaan itu tadi, sama ada daripada Pembangkang ataupun daripada Kerajaan. Ahli Kawasan Bagan Jermal (Y.B. Tuan Lim Hock Seng): Y.B. Dato' Speaker, peraturan, sekiranya Y.B. Dato' Speaker menerima cadangan pindaan ini, maka ianya perlu mengikut peraturan juga iaitu peraturan 40. Y.B. daripada Teluk Ayer Tawar boleh membangkitkan pindaan dan seorang boleh menyokong tetapi tanpa perbahasan sebab pindaan itu belum diputuskan oleh Dewan ini sama ada hendak diterima ataupun tidak, lagipun pencadang asal iaitu pembawa usul itu perlu diberi peluang untuk mengusulkan perkara ini dan disusuli dengan seorang untuk menyokongnya, baru ada dua usul diputuskan sama ada hendak menerima pindaan itu atau tidak. Sekarang belum diputuskan sama ada hendak terima ataupun tidak terus dibuka untuk dibahaskan, ingat itu bukan peraturannya. Terima kasih. 24
Y.B. Dato' Speaker: Y.B. Bagan Jermal, lepas perbahasan ini, saya bukan buka untuk menerima atau tidak pindaan yang dibawa oleh Y.B. Teluk Ayer Tawar lepas perbahasan ini. Jadi sekarang, saya buka untuk perbahasan pindaan usul yang dibawa oleh Ahli Telok Ayer Tawar, lepas itu kita akan membuat undi menyokong ataupun tidak. Ahli Kawasan Bagan Jermal (Y.B. Tuan Lim Hock Seng): Y.B. Dato' Speaker, peraturan, mungkin kita boleh membuat satu keputusan iaitu hendak menerima pindaan itu ataupun tidak. Sekiranya diterima untuk membuat pindaan, maka dibolehkan dibuka untuk berbahas, sekiranya Dewan ini memutuskan tidak menerima pindaan itu, maka berhentilah di situ sahaja dan diterima usul yang pertama. Y.B. Dato' Speaker: Jadi, okey, masalah yang kita hadapi sekarang ialah usul daripada Ahli Kawasan Telok Ayer Tawar, bahawa Dewan Undangan Negeri Pulau Pinang menggesa Ahli-ahli Parlimen DAP dan PKR dari Pulau Pinang membawa usul Persidangan Dewan Rakyat untuk meminda Seksyen 10 dan Seksyen 15, Akta Kerajaan Tempatan 1976 dan Undang-undang yang berkaitan supaya Pilihan Raya Kerajaan Tempatan dapat diadakan. Ahli-ahli yang bersetuju katakan "Ya." Yang tidak bersetuju katakan "Tidak." Ahli Pembangkang: "Ya." Ahli Kerajaan: "Tidak." Y.B. Dato' Speaker: "Tidak," lebih banyak. Usul ditolak. Saya mempersilakan Ahli Kawasan Padang Kota untuk memberi ucapan ke atas usul tadi. Ahli Kawasan Padang Kota (Y.B. Tuan Chow Kon Yeow): Terima kasih Y.B. Dato' Speaker, sebagai mukadimah terhadap pembentangan usul yang saya kemukakan ini, iaitu sebenarnya apa yang dipohon apa yang dipinda kita alu-alukan, sebab mengikut peraturan untuk meminda usul 40(4). Satu isi kandungan dalam pindaan usul, maaf, lima (5) isi kandungan sesuatu pindaan itu mestilah jangan betul-betul bertentangan dengan isu kandungan cadangan yang asal. Sebenarnya apabila kita menilai pindaan usul yang dikemukakan, apa yang penting bukan siapa yang membawa kes ini sama ada melalui Dewan Undangan Negeri ataupun melalui Ahli Parlimen PKR, DAP ataupun PAS. Apa yang penting adalah tujuan utama matlamat usul ini, iaitu meminda Seksyen 10 dan 15 Akta Kerajaan Tempatan dan Undang-undang berkaitan supaya pilihan raya Kerajaan Tempatan dapat diadakan. Sebenarnya apabila kita menilai pindaan ini, dia tidak bercanggah dengan hasrat kita supaya memulihkan pilihan raya Kerajaan Tempatan dan dia pun menyokong untuk dipulihkan apa yang dipertikaikan saluran dia mengikut Barisan Nasional mungkin baiknya Ahli Parlimen PR bawa kepada Parlimen tetapi pada kita, pada Kerajaan Negeri ini Cuma satu langkah, daripada banyak langkah yang sudah pun diambil oleh Kerajaan Negeri untuk memperjuangkan pemulihan pilihan raya Kerajaan Tempatan. 25
Jadi kita berterima kasih kepada Barisan Nasional sebab sokong untuk pemilihan pilihan raya Kerajaan Tempatan, beri tepukan sedikit, atas sokongan, cuma cara dipertikaikan, seperti Ahli Seri Delima berikan contoh, kalau UMNO Bahagian Pekan hendak usulkan di perhimpunan Agong UMNO bahawa Presiden tidak perlu ditandingkan dan Presiden boleh menjawat Presiden sehingga akhir hayatnya, katakan usul yang dibawa oleh Bahagian Pekan, tetapi Y.B. Telok Ayer Tawar dari bahagian Tasek Gelugor, tidak berapa setuju caranya mungkin usul membawa pindaan, dia mungkin usulkan pindaan jawatan Presiden tidak perlu dipilih bukan sehingga hayat, tetapi mungkin hadkan umur sampai 80 tahun, takut-takut Presiden sekarang berumur panjang sehingga 120 itu pendekatan yang berlainan, tetapi matlamat sama, tidak perlu dipertandingkan jawatan presiden UMNO. Ini satu contoh mungkin boleh diterima oleh Ahli Seri Delima. Apa yang dipertikaikan bahawa Ahli Parlimen saya rasa Y.B. Dato' Speaker, selama ini parti DAP dan selepas itu PAS dan Parti Keadilan tidak lupa tanggungjawab kita sebagai Ahli Parlimen Pembangkang. Kita boleh tunjukkan selama ini, kita menunaikan tanggungjawab kita sebagai Ahli Parlimen dan membawa isu ini, misalnya rakan saya Yang Berhormat dari Seputeh, Puan Teresa Kok dari tahun 2000 sehingga sekarang setiap persidangan Dewan Rakyat mengusulkan supaya pilihan raya Kerajaan Tempatan dipulihkan tetapi apakah kerajaan persekutuan di bawah Barisan Nasional ingin mendengar ataupun memberi peluang untuk membenarkan usul sedemikian dibahaskan di Dewan Rakyat, sekurang-kurang di Dewan Undangan Negeri Pulau Pinang, walaupun silap menggunakan peraturan, kita pun membiarkan membentangkan pindaan usul, ini sikap yang amat jauh berbeza di antara Pakatan Rakyat dengan Barisan Nasional. Bagi saya pun sebagai Ahli Parlimen Tanjung tidak lupa juga tanggungjawab ini untuk memperjuangkan pemulihan, misalnya dalam 8 Mei, di Dewan Rakyat saya ada soalan lisan sama ada Kerajaan Pusat bercadang memulihkan pilihan raya, tetapi jawapan kita sudah menduga pendek sekali jawapannya, Y.B. Dato' Speaker, untuk makluman Ahli Yang Berhormat, kerajaan tidak bercadang untuk mengadakan pilihan raya Kerajaan Tempatan, saya tidak berpuas hati lagi, tahun ini saya serahkan soalan yang lebih kurang bertanya Kerajaan Pusat sama ada akan mengkaji semula keperluan untuk memulihkan pilihan raya, jawapan kali ini panjang sedikit sebab ada Menteri baru, tetapi jawapan pun sama, kerajaan tidak berniat untuk mengadakan pilihan raya tempatan. Bagi kita Majlis Negara Kerajaan Tempatan adalah majlis yang tertinggi untuk menyelaraskan segala isu berhubung dengan Kerajaan Tempatan untuk membawa seragamkan di setiap negeri dan majlis Kerajaan Tempatan adalah satu forum untuk membincangkan agenda-agenda tertentu termasuk juga kalau ada perlunya pilihan raya Kerajaan Tempatan dapat dipulihkan kita pun menunaikan tanggungjawab menulis kepada Kementerian Perumahan Kerajaan Tempatan untuk meminta supaya agenda mengembalikan pilihan raya Kerajaan Tempatan ini dapat dimasukkan dalam mesyuarat yang akan datang Majlis Negara Kerajaan Tempatan, jawapannya pun lebih kurang, kerajaan tidak pada masa ini tiada cadangan untuk kembalikan pilihan raya Kerajaan Tempatan oleh kerana itu Seksyen 15 kurungan satu Akta Kerajaan Tempatan masih lagi berkuat kuasa. Y.B. Dato' Speaker, apabila Barisan Nasional hendak menuduh kita tidak melakukan bukti-bukti ini sudah menunjukkan bahawa kita ambil segala tindakan- tindakan untuk memastikan pilihan raya Kerajaan Tempatan dapat dipulihkan sehingga memperoleh legal daripada Majlis Peguam yang menyatakan Kerajaan Negeri tidak ada kuasa untuk mengadakan pilihan raya Kerajaan Tempatan melainkan ada pindaan di parlimen. Selain daripada itu penemuan-penemuan dari working group kita di Negeri Pulau Pinang mahupun di negeri Selangor juga mendapat keputusan ataupun penemuan yang sama seandainya akta ini ataupun Seksyen berkenaan ini tidak dipinda. 26
Kerajaan Negeri tidak berhak untuk mengadakan pilihan raya Kerajaan Tempatan. Jadi saya tidak bersalah bagi Kerajaan Negeri bagi Dewan Undangan Negeri ini untuk mengusulkan dan apabila diputuskan diterima kita boleh menyalurkan usul ini sekali lagi kepada kerajaan persekutuan untuk membayang hasrat kita untuk mewakili semua rakyat Pulau Pinang ini ingin melihat pemulihan pilihan raya Kerajaan Tempatan. Rakan-rakan di sana pun cuma mempertikaikan cara untuk membawa isu, saya rasa mereka terima dan sokong bahawa pilihan raya PBT itu perlu diadakan. Y.B. Dato' Speaker selepas menjawab beberapa perkara yang dibangkitkan sebagai mukadimah saya dengan ini membawa usul saya yang saya sudah sebutkan tadi. Ada beberapa alasan mengapa kita membawa usul ini iaitu Malaysia mengamalkan sistem Kerajaan Persekutuan atau satu sistem kerajaan yang ada tiga (3) peringkat Kerajaan Persekutuan, Kerajaan Negeri dan Kerajaan Tempatan dan amalan kini wakil rakyat untuk Parlimen dan Dewan Undangan Negeri dipilih oleh pengundi manakala bagi Kerajaan Tempatan dilantik mengikut Akta Kerajaan Tempatan. Kita sedar bahawa menjelang pilihan raya yang lepas kita ada membuat kempen untuk memulihkan kerajaan pilihan raya tempatan oleh itu kita tidak putus asa dan mengambil berbagai langkah untuk merealisasikan hasrat ini apabila kita imbas kembali Malaysia pernah mengamalkan pilihan raya bagi Kerajaan Tempatan sebenarnya George Town adalah sesebuah bandar raya yang ada pilihan raya yang terawal sekali di Malaysia. Kita ingin melihat pilihan raya dipulihkan sebab Pakatan Rakyat ingin mengembalikan dan memulihkan prinsip-prinsip demokrasi di Malaysia di samping mengujudkan satu sistem kerajaan yang menitikberatkan keupayaan, kebertanggungjawaban dan ketelusan iaitu C.A.T. Kita juga menyedari tuntutan masyarakat sivil dan rakyat Pulau Pinang untuk mengembalikan pilihan raya ini selaras dengan prinsip demokrasi No Taxation Without Reprensetation di mana rakyat diberi hak demokrasi untuk memilih wakil-wakil di dalam Majlis Kerajaan Tempatan. Tambahan pula, di seluruh dunia dewasa ini, kebanyakan negara pun menghargai demokrasi ini dan mengamalkan demokrasi dan decentralisasi. Jadi saya rasa dengan pemulihan pilihan raya ini dapatlah menegakkan satu urus tadbir yang berlandaskan C.A.T. Bukan di negara maju tetapi di rantau Asia ini Indonesia, Filipina, India termasuk China, pilihan raya di peringkat akar umbi mula diamalkan dan kita pun sedar bahawa laporan Athi Nahappan yang diusahakan oleh Kerajaan Parti Perikatan pun mengesyorkan supaya pilihan raya itu dipulihkan tetapi dan juga Perdana Menteri pada masa itu Allahyarham Tunku Abdul Rahman pun pernah membuat janji di dewan rakyat bahawa sebaik sahaja keamanan dipulihkan pilihan raya Kerajaan Tempatan akan dikembalikan. Allahyarham Tunku berkata pada masa itu ...(dengan izin), as soon as this peace and quietness has returned we would make haste with proper preparations for the local council elections. Jadi ini adalah latar belakang sejarah bagaimana pemilihan pilihan raya yang pernah diamalkan di negara kita dihentikan oleh Barisan Nasional dan di Pakatan Rakyat kita tahu bahawa bagi di DAP kita ada lancarkan kempen The Third Vote Restore Local Government dan di manifesto kita pun mengesahkan Kerajaan Pusat untuk pulihkan pilihan raya ini bagi pakatan PKR pula manifesto bagi tahun 2008 juga mengatakan sebagai satu visi mereka untuk negeri yang demokratik adalah memulihkan pilihan raya Kerajaan Tempatan. NGO-NGO seperti bersih giat berkempen untuk menggalakkan pilihan raya yang transparent yang saya rasa ini termasuk juga pilihan raya di pihak Berkuasa Tempatan. NGO-NGO di negeri Pulau Pinang melalui forum Pulau Pinang juga menegaskan bahawa ianya perlu dikembalikan supaya kita dapat mengamalkan satu demokrasi satu kerajaan yang demokratik. Walau bagaimanapun Y.B. Dato' Speaker seperti banyak dinyatakan melainkan Seksyen 10 dan 15 Akta Kerajaan Tempatan ini dipinda dan tidak akan dapat mengadakan pilihan raya ini dan itulah sebab mengapa antara beberapa usaha yang dilakukan oleh Kerajaan Negeri adalah sepertimana yang saya senaraikan tadi sebagi satu komitmen kerajaan Pakatan Rakyat di negeri Pulau Pinang bersama-sama rakan 27
kita di negeri Selangor supaya berusaha sama sehingga matlamat ini tercapai tetapi kita sedar bahawa halangan perundangan ini tidak dapat diatasi oleh Kerajaan Negeri masing-masing melainkan penukaran di Kerajaan Pusat itu saya rasa satu kesimpulan yang boleh kita putuskan di sini melainkan perkara ini berlaku kita nampak Barisan Nasional tidak akan ubah, tidak akan mendengar hasrat rakyat jelata. Jadi dengan ini saya mohon supaya Dewan Undangan Negeri Pulau Pinang meluluskan usul sepertimana saya bentangkan tadi sekian. Y.B. Dato' Speaker: Ada sokongan. Ahli Kawasan Batu Mahung (Y.B. Tuan Haji Abdul Malik bin Abul Kassim): Bismillahirahmanirrahim, assalamualaikum w.b.t. Y.B. Dato Speaker saya mohon menyokong. Yang Berhormat Dato' Speaker, saya melihat sejarah taraf Melayu dan juga Malaysia di mana kita telah biasa mewujudkan pilihan raya di peringkat akar umbi, saya dengan ini membekalkan prinsip no taxation without reprensetation ....(dengan izin), dan demi memupuk serta menyuburkan demokrasi akar umbi saya ingin mengambil kesempatan ini untuk menyokong usul di Dewan Undangan Negeri Pulau Pinang pada hari ini supaya Akta Kerajaan Tempatan 176 dipinda oleh parlimen dan membenarkan pilihan raya akan diadakan semula di Pulau Pinang supaya rakyat mempunyai undi ketiga atau ...(dengan izin), The Third Vote untuk memilih Ahli-ahli MPPP, MPSP serta Yang Dipertua kedua-dua Majlis Perbandaran Pulau Pinang. Ini adalah bukan sahaja untuk mengembalikan untuk menyemarakkan demokrasi di peringkat akar umbi tapi ini adalah juga untuk memperbaiki delivery system pada rakyat dan pada pengundi Pulau Pinang. Saya berharap usul ini dapat dibawa dapat diputuskan, dapat di sokong, sungguhpun pihak pembangkang telah meninggalkan dewan kerana mereka tahu yang mereka akan kalah dalam pemilihan usul. Bagi kita, Kerajaan Pakatan Rakyat kita mahu melihat consecutive position ....(dengan izin) oleh pihak pembangkang. Tetapi dah tahu nak kalah keluar daripada Dewan, inilah yang kita sangat dukacita melihat pada hari ini dua kali berturut-turut. Saya dengan ini mohon menyokong dengan usul yang dibawa oleh Yang Berhormat Padang Kota. Terima kasih. Y.B. Dato' Speaker: Ada Ahli-ahli Yang Berhormat, yang ingin mengambil bahagian dalam perbahasan usul daripada Yang Berhormat Ahli Kawasan Padang Kota. Silakan Pantai Jerejak. Ahli Kawasan Pantai Jerejak (Y.B. Tuan Sim Tze Tzin): Terima kasih, Dato' Speaker, strategi Barisan Nasional kali ini pagi ini kita nampak mereka takut kalah kiasu kiasi ( bahasa cina) ...(dengan izin). Jadi mereka lari daripada perbahasan ini, mereka cuba menunjukkan bahawa menimbulkan usul pindaan untuk side step ...(dengan izin), cuba kenan supaya mereka tidak dapat, tidak perlu jawab bahawa mereka sokong usul ini atau tidak sokong usul ini. Dato' Speaker mereka sekarang Kerajaan Barisan Nasional semakin repressive mereka anti himpunan aman, mereka anti ISA, mereka menggunakan MACC menyebabkan kematian Teoh Beng Hock dan sebagainya. Jadi Y.B. Dato' Speaker, Kerajaan Barisan Nasional sekarang cuba repressive cuba tekan segala apa, segala semua democratic movement ...(dengan izin), termasuklah pilihan raya Kerajaan Tempatan. 28
Y.B. Dato' Speaker cuba kita bayangkan kalau Kerajaan Negeri Pulau Pinang di bawah Pakatan Rakyat dengan adanya pilihan raya Kerajaan Tempatan, kalau pilihan raya Kerajaan Tempatan Barisan Nasional menang apa kebaikan untuk kita. Apa kebaikan untuk Pakatan Rakyat. Tidak ada sememangnya sebenarnya Kerajaan Tempatan mempunyai kuasa eksekutif yang cukup besar Kerajaan Negeri hanyalah polisi mereka tetapi Kerajaan Tempatan mempunyai kuasa yang cukup besar. Jadi tidak ada kerajaan Pakatan Rakyat tidak mempunyai sebarang kebaikan kalau Kerajaan Tempatan mempunyai pilihan raya tetapi berdasarkan prinsip demokrasi prinsip kepada bahawa kita ingin memberi kuasa kepada rakyat itulah sebab kita Pakatan Rakyat ingin mengusulkan pilihan raya Kerajaan Tempatan. Ramai di antara kita juga percaya bahawa dengan mengadakan pilihan raya Kerajaan Tempatan, prestasi kuasa tempatan akan jadi lebih baik, kutipan sampah akan lebih kerap, rumput sentiasa dipotong dan longkang sentiasa bersih dan tidak tersumbat. Ada juga di antara kita percaya bahawa dengan adanya pilihan raya kerajaan Tempatan lebih banyak dasar-dasar mesra rakyat atau diperkenalkan lebih banyak projek-projek mesra OKU dan lebih banyak gerai untuk warung-warung peniaga kecil. Persoalannya adakah ini akan benar-benar berlaku dengan adanya pilihan raya Kerajaan Tempatan. Y.B. Dato' Speaker pilihan raya Kerajaan Tempatan bukannya penyelesaian masalah yang kita akan hadapi dengan Pihak Berkuasa Tempatan mungkin masalah yang kita hadapi boleh selesai dengan sedikit sebanyak tetapi juga masalah akan kerap masih akan terus berlaku, sampah tidak dikutip, longkang tersumbat dan sebagainya. Jadi kita ingin mengusulkan mengapa kita ingin bersusah payah menuntut pilihan raya Kerajaan Tempatan. Saya mengambil kesempatan di sini kerana saya percaya bahawa pilihan raya Kerajaan Tempatan merupakan satu titik permulaan satu proses reformasi berstruktur dengan institusi PBT kita menyaksikan kejayaan PBT dalam membangunkan Pulau Pinang sejak tahun 200 yang lalu. PBT di Pulau Pinang merupakan PBT yang paling awal ditubuhkan di Malaysia yang penuh dengan sejarah yang boleh kita banggakan. Bandar George Town menjadi bandar yang ulung di rantau ini kerana kita mempunyai institusi yang cukup ulung pada ketika itu. Kita punya pilihan raya Kerajaan Tempatan yang seawal 1857 100 tahun sebelum merdeka. Jadi PBT kita di Pulau Pinang responsive mereka berupaya bertindak terhadap kehendak rakyat tetapi bandar George Town dan Seberang Perai semakin kehilangan kegemilangannya sejak beberapa tekad yang lalu. Institusi PBT tidak berupaya bersaing dalam Abad Yang Ke-21. Tidak dinafikan bahawa PBT juga gagal dalam beberapa aspek yang membimbangkan kejatuhan status kegemilangan Pulau Pinang. Jadi semua ini perlulah reformasi yang berstruktur dan Kerajaan Tempatan akan mengembalikan kuasa dan mandat yang amat diperlukan kepada PBT. Dengan adanya pilihan raya, Ahli-ahli Majlis mempunyai mandat daripada pembayar cukai ...(dengan izin) tax payers maka mereka perlu mematuhi kehendak-kehendak pembayar-pembayar cukai dan bukan kuasa-kuasa politik yang melantik mereka kerusi Ahli Majlis. Ketiga, pilihan raya berupaya meningkatkan persaingan antara parti-parti supaya memilih calon yang betul-betul berwibawa. Persaingan ini penting kerana calon-calon tersebut perlu mempunyai pengalaman, pencapaian akademik dan keprihatinan rakyat untuk berjaya di dalam pilihan raya maka kita akan menyaksikan satu peningkatan kuali Ahli-ahli Majlis kita. Harus ingat pilihan raya Kerajaan Tempatan bukannya penyelesaian kepada semua masalah. Ini merupakan titik permulaan kepada satu reformasi Kerajaan Tempatan yang lebih besar. Reformasi Kerajaan Tempatan juga harus diikuti dengan:- (1) Kembalikan prinsip kedaulatan undang-undang iaitu true of law. (2) Penstrukturan semula kawasan dan tugasan antara Kerajaan Tempatan, agensi Kerajaan Negeri dan Kerajaan Pusat. 29
(3) Peningkatan public delivery sistem ....(dengan izin.) (4) Peningkatan modal insan yang lebih baik dalam PBT. (5) Sistem check and balance yang memastikan ketulusan dan akauntabiliti yang lebih besar. Dengan adanya pilihan raya Kerajaan Tempatan dan agenda reformasi ke atas institusi PBT maka barulah kita dapat mengembalikan zaman kegemilangan Pulau Pinang dan mencapai hasrat Kerajaan Negeri untuk menjadikan sebuah international city. Sekian terima kasih. Saya meminta menyokong. Y.B. Timbalan Speaker: Y.B. Seri Delima. Ahli Kawasan Seri Delima (Y.B. Tuan Sanisvara Nethaji Rayer a/l Rajaji): Saya di sini juga ingin mengambil bahagian dalam perbahasan menyokong usul yang telah dibawa oleh Yang Berhormat daripada Padang Kota. Saya juga ingin sebelum bermula memberi pandangan saya menyatakan bahawa sebabnya mengapa pindaan telah dicadangkan oleh Yang Berhormat daripada Telok Ayer Tawar adalah semata-mata untuk mengelakkan beberapa perkara dibawa ke Dewan yang mulia ini dan juga cuba untuk menyelitkan beberapa kesalahan dan kesilapan yang telah dilakukan oleh Kerajaan Barisan Nasional yang memerintah Pulau Pinang sebelum ini. Yang Berhormat daripada Telok Ayer Tawar telah mengaku bahawa di MPSP dan juga di MPPP sekarang kita mempunyai tiga (3) orang di MPSP dan empat (4) orang di MPPP yang bukan merupakan pelantikan politik. Ini merupakan satu perubahan yang dinamik jika dibandingkan Ahli-ahli Majlis di bawah pentadbiran Barisan Nasional terlebih dahulu pada masa yang lalu di mana kita mendapati semua Ahli-ahli Majlis yang dipilih merupakan ahli-ahli yang menjawat jawatan-jawatan dalam parti-parti komponen Barisan Nasional. Saya juga ingin di sini merupakan beberapa perkara yang berkenaan dengan kawasan saya tidak lain daripada isu Buah Pala. Mujurlah kita tidak ada di sini Ahli-Ahli Pembangkang yang saja akan membangkitkan hal-hal cuba untuk menghalang saya membawa perkara-perkara ini kepada Dewan yang mulia ini. Di sini saya ingin nyatakan bahawa pada tarikh 8 Disember 2006, lebih kurang tiga tahun yang lalu dalam satu Mesyuarat Ahli-ahli Majlis yang telah berlaku yang ketika itu diwakili oleh Ahli-ahli Majlis yang terdiri daripada MIC. Saya akan mengemukakan nama mereka di sini untuk perhatian semua Ahli-ahli Yang Berhormat dan juga Dewan yang mulai ini iaitu Mahalingam a/l N. Chelliah dan juga seorang ahli MIC bernama Nyana Segaran a/l Muthusamy. Ahli-ahli Majlis MIC yang telah dilantik menghadiri mesyuarat ini telah meluluskan satu permohonan untuk, (saya akan membaca), permohonan kebenaran merancang untuk merobohkan 42 unit bangunan-bangunan sedia ada di atas lot 3517, Bandar Gelugor, Daerah Timur Laut, Jalan Kaki Bukit, tidak lain daripada Kampung Buah Pala. Memang selain daripada Ahli-ahli Majlis MIC, kita juga ada Ahli Majlis daripada UMNO daripada Gerakan dan juga MCA tetapi saya amat dukacita dengan tindakan yang diambil oleh Ahli-ahli Majlis dari MIC yang bernama Mahalingam dan juga Nyana Segaran yang tidak membantah kepada permohonan untuk merobohkan 42 unit tumah di atas tanah tersebut yang sekarang dikenali dengan nama Buah Pala atau High Chaparall. Ini jelas menunjukkan penyalahgunaan kuasa. Mengapa penyalahgunaan kuasa. Pada masa 8 Disember 2006, tanah itu belum lagi didaftarkan atas nama koperasi mahupun Nosmetro tetapi kelulusan telah diberikan oleh Ahli Majlis-ahli Majlis. Persoalan saya. Bagaimanakah perkara ini boleh berlaku? 30
Berbalik kepada usul yang telah dicadangkan oleh Yang Berhormat daripada Padang Kota. Usul ini kalau dicadangkan dan diamalkan semestinya akan memastikan penyalahgunaan-penyalahgunaan kuasa (abuse of power) seperti yang telah berlaku di bawah kerajaan yang dahulu di mana Ahli-ahli Majlis semuanya daripada ahli-ahli parti- parti komponen Barisan Nasional, MIC, Gerakan, MCA dan UMNO telah sebulat suara merompak tanah tersebut daripada penduduk-penduduk di kawasan itu tetapi sekiranya undang-undang ini diamalkan di mana usul ini diamalkan melalui pindaan Akta Kerajaan Tempatan kita akan mendapati bahawa penduduk-penduduk di kawasan-kawasan tersebut yang pada masa akan datang menghadapi masalah yang sama. Mungkin menghadapi situasi yang sama boleh memilih wakil-wakil mereka untuk berada dalam mesyuarat tersebut untuk mengemukakan pandangan mereka dan untuk menjamin supaya rumah-rumah yang mereka diami dan juga masalah-masalah mereka diberi perhatian sebelum apa-apa permohonan diluluskan begitu sahaja. Keduanya, saya ingin menyokong usul ini kerana usul ini akan juga mengamalkan sistem CAT akan menunjukkan bahawa kita mengamalkan sistem CAT walaupun kerajaan pimpinan di Pulau Pinang adalah di bawah kerajaan Pakatan Rakyat. Kita masih memberi peluang kepada parti-parti lain bukan daripada Pakatan Rakyat tetapi juga daripada Barisan Nasional untuk saling membantu dan masuk serta memberi pandangan mereka dalam pengamalan projek-projek mahupun projek-projek ataupun cadangan pembangunan lain seperti bangunan, kebersihan dan sebagainya. Perkara ketiga yang saya ingin nyatakan di sini ialah kita juga harus berhati-hati dengan cadangan ini kerana kita harus memastikan bahawa apa-apa cadangan atau niat ikhlas daripada Kerajaan Negeri Pulau Pinang, kerajaan di Pulau Pinang tidak terbantut disebabkan oleh apa-apa bantahan-bantahan atau perkara-perkara yang mungkin dibangkitkan oleh Ahli-ahli Majlis. Namun demikian, saya menyokong sebulat suara, menyokong sebulat suara cadangan pindaan ini ataupun usul ini supaya Dewan Undangan Negeri Pulau Pinang menggesa Kerajaan Persekutuan untuk mengambil langkah-langkah segera meminda Seksyen 10 dan Seksyen 15 Akta Kerajaan Tempatan 1976 dan undang-undang yang berkaitan supaya pilihan raya Kerajaan Tempatan dapat dilaksanakan pada pilihan raya umum yang akan datang. Y.B. Timbalan Speaker, saya juga ingin menegaskan di sini bahawa walaupun kita tidak ada Ahli-ahli Pembangkang, mereka harusnya menjadi pembangkang yang lebih berani menghadapi cabaran dan bukan lari keluar daripada Dewan setiap kali usul mereka ditolak atau tidak diterima. Saya rasa pada pilihan raya akan datang, penduduk-penduduk di kawasan-kawasan yang diwakili oleh Ahli-ahli daripada Barisan Nasional harus sedar tidak guna melantik mereka ke Dewan Undangan Negeri kerana tidak guna mengundi mereka kerana mereka langsung tidak boleh melaksanakan tanggungjawab menghadapi berani menghadapi apa-apa tegaskan yang dibuat oleh Pakatan Rakyat. Kalau dahulu kita cuma ada dua (2) orang sahaja daripada barisan pembangkang, kita berani menghadapi apa-apa usul yang dibawa. Berani berbahas di Dewan. Sini kita ada lebih kurang sebelas (11) orang bayangkan tetapi lari keluar ikut pintu depan atau pintu belakang, saya tidak tahu tetapi lari keluar. Jadi saya amat dukacita dengan pihak pembangkang dan mungkin menggesa mereka supaya lebih berani datang ke Dewan berbahas dan bukan sahaja takut lari keluar daripada Dewan. Pada hari ini, saya rasa dua kali mereka telah berbuat demikian. Sekian, terima kasih dan saya mohon menyokong. Y.B. Tuan Timbalan Speaker: Ahli Pulau Tikus. 31
Ahli Kawasan Pulau Tikus (Y.B. Tuan Koay Teng Hai): Y.B. Timbalan Speaker, kepentingan-kepentingan rakyat keseluruhan adalah penting sekali yang pilihan raya tahun 2008. Manifesto Pakatan Rakyat telah tunjuk bahawa Pakatan Rakyat kalau memerintah kerajaan Pulau Pinang akan memulihkan pilihan raya Kerajaan Tempatan kembali kepada rakyat. Saya hendak mengucapkan tahniah kepada Y.B. Padang Kota bahawa yang jelas sekali penguatkuasaan ini tidaklah di peringkat negeri.....(Dengan izin), the working group consulate that Penang State Government cannot hold Local Government election without changing the Local Government Act and this can be only be done in the Parliament. So ini Cuma jelas sekali yang kuat kuasa untuk memulihkan pilihan raya Kerajaan Tempatan adalah di peringkat Parlimen. Saya juga bersetuju bahawa Y.B. Padang Kota tadi menyatakan kerajaan Pakatan Rakyat gunakan semua saluran untuk menjayakan pemulihan pilihan raya Kerajaan Tempatan kembali kepada anak-anak Pulau Pinang tetapi dalam kajian dan laporan ini kami sudah jelas sekali tunjukkan bahawa ini kuasa Parlimen. So saya dengan fakta-fakta yang telah saya ucap cukuplah membayangi bahawa kepentingan rakyat keseluruhan adalah penting sekali dan ini kena kembalikan kuasa untuk benefit rakyat Pulau Pinang. Saya mohon menyokong. Y.B. Tuan Timbalan Speaker: Ahli Padang Lalang. Ahli Kawasan Padang Lalang (Y.B. Tuan Tan Cheong Heng): Terima kasih Tuan Speaker. Saya ingin menyokong Padang Kota usul-usulnya untuk kembali mengadakan pilihan raya tempatan. Ini bukan saja slogan daripada pilihan raya untuk DAP ataupun Pakatan Rakyat. Sebenarnya kalau tiada pilihan raya tempatan demokrasi kita akan jadi cacat. Seperti tadi saudara saya kata demokrasi ada tiga (3) peringkat maknanya Parlimen, Negeri dan Kerajaan Tempatan untuk mengatasi masalah-masalah test player yang dihadapi. Kita pun tahu dari tahun 1965 dulu sebelum itu kita memang ada pilihan raya Tempatan dan ketika masa diputuskan disebabkan alasan-alasan yang tertentu tetapi yang janji ketika zaman itu janji di masa depan hendak pulihkan Kerajaan Tempatan ini perihal ini memang beku dan akhirnya jadi keadaan situasi sekarang. Kerajaan Negeri Pulau Pinang memang mahu pilihan raya Kerajaan Tempatan ini dilaksanakan terutama dari DAP. Ia adalah satu janji ketika masa pilihan raya kita dan kepada pengundi tetap di bawah Akta Kerajaan Tempatan 1976 Akta 171, Seksyen 10 dan Seksyen 15 Kerajaan Negeri tidak boleh melaksanakan pilihan raya Kerajaan Tempatan kecuali Seksyen 10 dan 15 diubah suai. Di sini kita bukan saja hendak Ahli Parlimen mengesah ini undang atau diubah suai. Kita mahu juga member parlimen daripada Barisan Nasional bekerjasama, sama-sama ubah suai ini dan bukan seperti parti pembangkang di Dewan mulia ini dengar usul ini lari keluar saja. Memang kalau begitu seperti saudara daripada Seri Delima penduduk-penduduk tempatan ini tidak perlu undi lagi sebagai Ahli Pembangkang ini. Jadi sebagai wakil rakyat sebab mereka tidak boleh menunaikan janji-janji ataupun menjaga faedah manfaat penduduk-penduduk semua. Jadi di sini saya tidak mahu sebut panjang sebab ramai lagi hendak bahas, cuma saya hendak sokong usul ini kepada Y.B. Padang Kota dan saya harap Dewan mulia ini boleh sokong. Y.B. Tuan Timbalan Speaker: Ahli Bukit Tengah. 32
Ahli Kawasan Bukit Tengah (Y.B. Tuan Ong Chin Wen): Terima kasih kepada Y.B. Tuan Timbalan Speaker bagi memberi saya peluang untuk membahaskan satu usul yang cukup bermakna yang dibawa oleh Ahli Padang Kota. Isu Kerajaan Tempatan lebih-lebih lagi pilihan raya Kerajaan Tempatan merupakan satu isu yang mendapat cukup banyak perhatian daripada masyarakat agar hak sebagai rakyat untuk mengundi wakil-wakil mereka dalam semua peringkat kerajaan dalam Malaysia ini. Kita tahu bahawa Kerajaan Tempatan merupakan kerajaan di peringkat yang terendah dalam struktur kerajaan di Malaysia. Walaupun dia berada di peringkat yang terendah tetapi peranannya dan mempunyai fungsi yang cukup penting di mana bidang-bidang di bawah jagaannya cukup luas. Kita nampak cukai pintu, pembersihan, lesen perniagaan, jalan, longkang dan banyak lagi di bawah bidang kuasa Kerajaan Tempatan. Jadi, kita nampak Kerajaan Tempatan ini mempunyai fungsi menggubal dan melaksanakan dasar yang mempunyai kesan langsung kepada kehidupan harian kita semua. Kita imbas kembali sejarah dalam politik Malaysia pada era kemerdekaan iaitu pada tahun 50-an dan 60-an pilihan raya Kerajaan Tempatan memang diadakan di seluruh Malaysia. Di mana pada masa itu antara tiga Kerajaan Tempatan yang cukup aktif dan prestasinya yang cukup membanggakan adalah George Town, Ipoh dan Melaka. Pada masa itu, seluruh Malaysia terutamanya di semenanjung Malaysia terdapat 373 Pihak Berkuasa Tempatan di mana kesemua Pihak Berkuasa Tempatan di Pulau Pinang dan Melaka mengadakan pilihan raya Kerajaan Tempatan dan di Pulau Pinang iaitu semua ahli Majlis Kerajaan Tempatan adalah dipilih Kerajaan Tempatan di tempat- tempat lain ada yang dipilih ada yang dilantik tetapi di Pulau Pinang pada masa itu semua Ahli Majlis adalah dipilih akan tetapi pada tahun 1965 satu emergency ordinance berkaitan dengan penggantungan pilihan raya Kerajaan Tempatan telah diperkenalkan di mana semua pilihan raya Kerajaan Tempatan telah digantung. Pada masa itu, ada satu convension of inquiry telah ditubuhkan yang diketuai oleh seorang senator iaitu Senator Athi Nahappan. Malangnya penemuan ataupun cadangan convension tersebut tidak diambil kira semasa memperkenalkan Akta Kerajaan Tempatan 1976. Antara penemuan atau cadangan convension tersebut yang dua cukup penting untuk perbahasan hari ini iaitu Kerajaan Tempatan ataupun Pihak Berkuasa Tempatan perlu memberi kuasa dan merupakan satu badan yang mempunyai autonomi dan semua Ahli- ahli Majlis ataupun wakil-wakil Pihak Berkuasa Tempatan itu adalah dipilih tetapi malangnya dengan adanya Akta Kajian Tempatan pada tahun 1976 pilihan raya Kerajaan Tempatan tidak dipulihkan. Y.B. Tuan Timbalan Speaker, tujuan bagi saya untuk mengadakan semula pilihan raya Kerajaan Tempatan adalah kita menyerah balik kuasa kepada rakyat untuk memilih wakil-wakil mereka bagi mewakili mereka dalam semua peringkat kerajaan termasuk Kerajaan Tempatan. Ini kerana Kerajaan Tempatan juga merupakan satu badan ataupun satu institut yang mengubah dasar dan melaksanakan dasar dan mempunyai kesan kepada kehidupan harian kita. Ini adalah bagi memastikan ada satu kebertanggungjawaban balik kepada rakyat jelata. Kita tengok pada sistem sekarang ahli majlis dilantik oleh Pihak Berkuasa Negeri, proses ini hanya akan membawa satu mentality secara umumnya dan Ahli-ahli Majlis di mana mereka rasa secara umumnya mereka hanya bertanggungjawab kepada pihak Kerajaan Negeri ataupun secara kita kata ia bertanggungjawab balik kepada parti politik yang di mana beliau dilantik. Jadi, saya berharap dengan adanya pilihan raya Kerajaan Tempatan kebertanggungjawaban itu akan balik kepada rakyat di mana mereka Ahli-ahli Majlis, Pihak Berkuasa Tempatan adalah dipilih dan Ahli Majlis akan bersikap lebih prihatin kepada keluhan rakyat demi mengembalikan kuasa kepada rakyat saya pohon menyokong usul ini. Y.B. Tuan Timbalan Speaker: 33
Dipersilakan Ahli Komtar. Ahli Kawasan Komtar (Y.B. Tuan Ng Wei Aik): Y.B. Tuan Speaker, saya ingin mengambil bahagian dalam perbahasan ini atas usul Y.B. Ahli Padang Kota untuk memulihkan pilihan raya Tempatan. Usul yang dibentangkan ke Dewan Undangan Negeri itu adalah tepat pada masanya. Namun saya ingin mengingatkan Dewan yang mulia ini bahawa kita mengadakan pilihan raya tempatan untuk memilih Ahli-ahli Majlis supaya membentuk satu Majlis Tempatan iaitu Majlis Perbandaran Pulau Pinang atau Majlis Perbandaran Seberang Perai dalam konteks Negeri Pulau Pinang. Pilihan raya diadakan bukan untuk memilih Kerajaan Tempatan di mana Pihak Berkuasa Tempatan adalah sentiasa wujud baik sebelum, semasa atau selepas pilihan raya Tempatan diadakan. Dengan terbentuknya Majlis Tempatan maka Ahli-ahli Majlis yang terpilih dapatlah mengubah dasar atau keputusan yang perlu dilaksanakan oleh keseluruhan Majlis Tempatan. Pemilihan pilihan raya Tempatan juga merupakan satu janji pilihan raya yang sedang dikotakan oleh Kerajaan Negeri pakatan rakyat tidak hanya setakat membuat janji-janji kosong seperti yang didakwa oleh Yang Berhormat Pembangkang. Malah sebuah jawatankuasa kerja pernah ditubuhkan untuk mengkaji segala aspek yang berkenaan dengan pilihan raya tempatan termasuk mengkaji halangan-halangan dari segi undang-undang bagi membolehkan kita mengadakan pilihan raya tempatan khususnya di negeri Pulau Pinang. Syabas diucapkan kepada ahli-ahli jawatankuasa kecil termasuk pengerusinya yang gigih berusaha untuk membawa kembali pilihan raya tempatan ke pangkuan rakyat secara amnya dan Kerajaan Negeri Pulau Pinang secara khususnya. pakatan rakyat. Ini membukti bahawa Kerajaan Negeri Y.B. Tuan Timbalan Speaker, usul ini tidak bertujuan untuk membawa atau memperkenalkan sesuatu yang baru ke dalam politik tanah air kita tetapi hanya menuntut balik sesuatu yang telah diculik oleh Barisan Nasional selama sebelum itu. Ini merupakan hak-hak asasi yang harus dinikmati oleh rakyat jelata sebagai pembayar cukai kepada Pihak Berkuasa Tempatan. Namun demikian, Barisan Nasional yang takutkan kuasa rakyat akan sentiasa mengenakan pelbagai alasan baik yang masuk akal ataupun tidak masuk akal untuk menafikan hak-hak rakyat sehingga pilihan raya tempatan telah digantung pada tahun 1965 dan seterusnya dimansuhkan pada tahun 1978. Sehingga hari ini apa yang disaksikan oleh kami saya berasa amat kesal atas sikap Ahli-ahli Yang Berhormat Barisan Nasional yang masih ingin hendak cuba sedaya upaya untuk menafikan hak rakyat untuk menikmati undi yang ketiga supaya usul yang kita cadangkan ini tidak dapat diluluskan oleh Dewan yang mulia ini. Ada sesetengah pihak yang mendakwa bahawa pilihan raya tempatan tidak harus dipulihkan atas sebab perbelanjaan bagi pilihan raya tempatan adalah begitu besar amaunnya. Jika pilihan raya kecil Permatang Pauh diambil sebagai contoh Suruhanjaya Pilihan Raya hanya membelanjakan RM500,000.0 untuk perjalanan pilihan raya tersebut. Dalam kata lain jika pilihan raya tempatan yang melibatkan keseluruhan negeri Pulau Pinang yang merangkumi 13 kawasan Parlimen hanya akan menelan perbelanjaan yang kurang daripada RM6.5 juta. Jika dibandingkan dengan perbelanjaan RM84.3 juta untuk membina bangunan baru bagi MPSP di PERDA. Maka perbelanjaan yang sama membolehkan kita menganjurkan sekurang-kurangnya 13 kali pilihan raya tempatan atau bersamaan dengan pilihan raya yang diadakan untuk setengah abad yang akan datang yang selang empat tahun sekali. Ini sememangnya bukan satu perbelanjaan besar yang cukup membebankan Kerajaan Negeri jadi jika pilihan raya tempatan dapat diadakan serentak dengan pilihan raya umum yang akan datang maka keadaan ini akan sedikit sebanyak dapat menjimatkan lagi perbelanjaan yang akan ditanggung oleh kerajaan selaras dengan sikap berhemah yang diamalkan oleh Kerajaan Negeri Pulau Pinang dalam menguruskan perbelanjaannya. 34
Y.B. Tuan Speaker, adalah betapa pentingnya bagi kita melibatkan Suruhanjaya pilihan raya dalam menjalankan pilihan raya tempatan perlu diingatkan bahawa perjalanan pilihan raya tempatan adalah berdasarkan wad di mana pemilik-pemilik yang menghuni serta mendaftar di setiap wad dapat mengundi serta menentukan mana-mana calon yang dipilih sebagai Ahli Majlis bagi mewakili wad masing-masing. Macam mana wad-wad bagi tujuan perjalanan pilihan raya tempatan dapat dipersempadankan, wad- wad tersebut adalah berbeza dengan konsep kawasan-kawasan Parlimen atau KADUN- KADUN yang sedia ada. Persempadanan wad-wad tersebut merupakan satu proses yang rumit di mana pelbagai faktor perlu diambil kira. Saya berasa adalah wajar bagi Kerajaan Negeri mengadakan Pilihan Raya Kerajaan Tempatan serentak dengan Pilihan Raya Umum yang akan datang, supaya Suruhanjaya Pilihan Raya dan agensi-agensi kerajaan yang terlibat dapat diberikan tempoh masa yang secukupnya untuk mereka menyempurnakan proses-proses penyempurnaan wad-wad tersebut sebelum pilihan raya tempatan diadakan. Kita tidak perlu tergesa-gesa atas desakan daripada pertubuhan-pertubuhan bukan kerajaan memandangkan segala kerja-kerja persediaan bagi pilihan raya Kerajaan Tempatan belum dapat bermula lagi. Jikalau kita inginkan pilihan raya tempatan dipulihkan dalam masa yang terdekat saya rasa cara yang paling baik adalah supaya usul ini diluluskan oleh Dewan yang mulia ini supaya kita memberi tekanan kepada Kerajaan Persekutuan untuk meminda Seksyen 10 dan Seksyen 15 Akta Kerajaan Tempatan 1976 serta undang-undang yang berkaitan supaya Pilihan raya Tempatan dapat dipulihkan bukan sahaja di Pulau Pinang malah juga di seluruh Semenanjung Malaysia tanpa kira Sabah dan Sarawak. Saya difahamkan bahawa perkara tersebut pernah dibincangkan di Majlis Negara bagi Kerajaan Tempatan tetapi sambutan yang kurang positif diterima. Saya memohon Ahli Yang Berhormat Padang Kota supaya memberi penjelasan kepada Dewan yang mulia ini supaya proses perbincangan yang berlaku di dalam MMKT serta apakah strategik atau pendekatan yang alih, Yang Berhormat Padang Kota akan ambil untuk memastikan usul ini diterima atau diperakui oleh MMKT untuk mencapai matlamat pada akhirnya. Yang Berhormat Tuan Speaker, perjalanan pilihan raya Kerajaan Tempatan yang berlunaskan demokrasi dapat memperkasakan makna penyertaan rakyat dalam proses demokrasi Negara kita. Seseorang Ahli Majlis yang tidak berprestasi baik boleh dikalahkan di dalam pilihan raya Tempatan dan seterusnya digantikan dengan orang yang lebih berkaliber dan mempunyai rekod khidmat dan prestasi yang lebih memuaskan. Melalui proses ini kita dapat melantik salah seorang di kalangan ahli-ahli untuk menjawat jawatan sebagai Yang Dipertua, bagi MPPP atau MPSP, jadi proses ini juga membolehkan seseorang Yang Dipertua yang kurang berkaliber dapat digantikan dengan orang yang lebih berkaliber. Untuk pengetahuan Ahli-ahli Yang Berhormat jikalau negara-negara lain yang tahap pembangunan mereka setaraf atau jauh lebih mundur daripada Malaysia seperti Sri Lanka, Guyana, Nigeria, Turki, Kazakistan, Croatia dan sebagainya dapat melaksanakan pilihan raya Tempatan bagi membolehkan rakyat mereka memilih pemimpin-pemimpin tempatan mereka untuk membentuk Majlis Tempatan masing- masing, apatah lagi dengan Malaysia yang serba boleh ini. Dengan kata-kata ini saya mohon menyokong usul ini diluluskan, sekian terima kasih. Y.B. Timbalan Speaker: Dipersilakan Ahli Kawasan Tanjong Bunga. 35
Ahli Kawasan Tanjong Bunga (Y.B. Tuan Teh Yee Cheu): Y.B. Tuan Speaker, terima kasih. Dua perkara yang ingin saya bangkitkan di sini untuk menyokong usul yang dibentangkan oleh Y.B. Ahli Padang Kota mengikut laporan yang diberikan oleh Ahli Jawatankuasa Kecil Local Government Working Group oleh Dr. Goh Guan Lee dalam muka surat 4 nombor 10 maksudnya Pada 28 November, 1971 National Council for Local Government ...(dengan izin), memutuskan bahawa Local Government ini harus dikekalkan kerana Local Elections itu adalah satu late colonial intrusion ...(dengan izin), pada fikiran saya ini memang ada satu kesalahan kesilapan dan atau agenda politik pada masa 70-an. Dan satu lagi saya fikir kesilapan yang telah dibuat dan diputuskan oleh segelintir orang sebelum LGA itu diluluskan oleh Kerajaan Negeri Pulau Pinang atau Federal State Government sebelum diluluskan dirujukkan pada masa 70-an itu dengan satu syarat yang saya fikir memang silap bahawa hanya Ahli Majlis dan Y.D.P. boleh dilantik dengan pencalonan parti-parti yang berkuasa. Dua faktor yang saya fikir salah yang diputuskan pada masa 70-an yang jelas sekali. Kita semua tahu dalam sistem demokrasi bahawa kita ada tiga (3) institusi kerajaan iaitu Dewan Rakyat, Dewan Undangan Negeri dan Majlis Kerajaan Tempatan. Tidaklah sempurna sistem demokrasi di Malaysia ini jikalau di peringkat Kerajaan Tempatan iaitu hak rakyat dirampas dengan begitu sahaja pada 70-an dengan agenda politik pada 70 tahun yang lalu. Memang kita telah masuk ke Abad 21 maka hak kuasa rakyat sudah menunjukkan satu perubahan yang mereka sedar bahawa hak mereka harus dikembalikan melalui memulihkan local election ini, Kerajaan Tempatan. Pada hari ini kita boleh lihat apa yang berlaku di Dewan ini pembangkang dari BN masih tidak sedar bahawa rakyat sudah insaf, sudah bangun dan menuntut balik undi ketiga mereka ini. Ini adalah demokrasi yang kita kena hadapi dan merealisasikannya dengan menuntut balik undi yang ketiga ini. Jadi saya dengan ringkasnya menyokong usul yang dibentangkan oleh Y.B. Chow Kon Yeow dengan katanya, "hidup kuasa rakyat dan mata sakit." Y.B. Tuan Timbalan Speaker: Jika tiada lagi Ahli Yang Berhormat yang lain ingin ambil bahagian dalam perbahasan. Saya mempersilakan Ahli Padang Kota untuk membuat penggulungan. Ahli Kawasan Padang Kota (Y.B. Tuan Chow Kon Yeow): Terima kasih Tuan Speaker atas jemputan untuk membuat penggulungan terhadap usul yang saya bentangkan pada pagi ini berhubung dengan pilihan raya Kerajaan Tempatan. Saya mengambil kesempatan ini untuk mengucapkan terima kasih atas sokongan dan ucapan yang diberikan oleh Yang Berhormat Batu Mahung, Pantai Jerejak, Seri Delima, Pulau Tikus, Padang Lalang, Bukit Tengah, Komtar dan Tanjung Bunga dan bagi Ahli-ahli Yang Berhormat yang tidak sempat berucap saya yakin semua Ahli-ahli Yang Berhormat memberi sokongan yang padu kepada usaha untuk memulihkan Pilihan raya Kerajaan Tempatan. Hujah-hujah yang dikemukakan oleh Yang Berhormat sekalian telah mengukuhkan hujah-hujah yang saya sendiri memberikan semasa saya membentangkan usul ini dan ini menunjukkan satu komitmen yang amat berani yang diberikan oleh Kerajaan Negeri Pakatan Rakyat yang jelasnya menunjukkan tekad kita untuk mengembalikan hak ini kepada rakyat jelata untuk memilih kerajaan di peringkat Pihak Berkuasa Tempatan. 36
Saya setuju dengan beberapa pandangan yang dikemukakan bahawa dengan adanya pilihan raya di peringkat Pihak Berkuasa Tempatan tidak semestinya seratus peratus menjamin Kerajaan Tempatan yang bersih, cekap dan amanah dan pilihan raya bukan satu penyelesaian ataupun ubat mujarab untuk menangani untuk menyelesaikan apa juga masalah yang berada dalam peringkat Kerajaan Tempatan. Kita tahu bahawa dalam peringkat Persekutuan dan peringkat negeri di mana pilihan raya diadakan ianya tidak menjamin bahawa kerajaan yang dipilih oleh rakyat itu benar-benar dapat menunaikan kewajipan dan tanggungjawab mereka ataupun ianya akan menjamin satu urus tadbir yang baik dan penyampaian yang baik untuk berkhidmat kepada rakyat jelata. Pemilihan tidak juga memastikan tidak ada amalan korupsi dan urus tadbir yang tidak baik penyelewengan, penyalahgunaan kuasa dan sebagainya. Apa yang perlu ditegaskan adalah falsafah pemerintahan yang dipegang oleh parti-parti pemerintah, baik pun ianya dipilih oleh rakyat ataupun dilantik oleh Pihak Berkuasa Negeri. Jadi harus sedar bahawa tanggungjawab dan pegangan kuat kita adalah untuk mewujudkan satu kerajaan yang benar-benar mengamalkan sifat urus tadbir berdasarkan kepada C.A.T. dan kita seharusnya menjadi ini sebagai arah tuju dan pegangan dan prinsip yang dapat mengawal kita semasa kita menunaikan tanggungjawab kita di peringkat Pihak Berkuasa Negeri mahupun di Pihak Berkuasa Tempatan. Saya juga ambil mengambil kesempatan ini mengucapkan terima kasih kepada pasukan working group yang ditubuhkan semasa forum perundingan Kerajaan Tempatan diadakan satunya dipimpin oleh Profesor Dato' Anuar Faisal dan satu lagi oleh Dr. Goh Ban Lee yang sudah pun meneliti dan menggariskan beberapa langkah yang perlu diambil sementara kita menunggu Akta-akta ataupun kekangan perundangan yang menghalang kita daripada mengadakan pilihan raya di Kerajaan Tempatan tugas- tugas yang perlu dilakukan supaya governance di Pihak Berkuasa Tempatan dapat dipertingkatkan. Working group ini sudah pun menggariskan road map untuk melihat satu governance yang lebih baik bagi Kerajaan Tempatan dan saya berasa Pihak Berkuasa Negeri, Kerajaan Negeri amat mengambil berat tentang syor-syor yang dikemukakan oleh pasukan petugas ini dan akan Kerajaan Negeri akan mengambil langkah-langkah untuk memenuhi ataupun menjadinya sebagai kenyataan. Dan kita sedar bahawa Pihak Berkuasa Tempatan di MPPP dan MPSP pada hari ini memikul satu tanggungjawab yang amat berat expectation rakyat jelata dan pembayar cukai adalah amat tinggi untuk melihat PBT dan dapat menyelesaikan masalah-masalah yang setiap hari perlu dihadapi oleh pembayar-pembayar cukai dan Kerajaan Negeri pun amat mengharapkan PBT kita memainkan peranan untuk menyokong visi dan misi Kerajaan Negeri untuk menjadikan negeri Pulau Pinang sebagai sebuah bandar raya yang bertaraf antarabangsa. Memang ini bukan sahaja cabaran kepada Pihak Berkuasa Negeri tetapi kepada MPPP, MPSP dan semua agensi sama ada pusat ataupun negeri, sama-sama perlu menggembleng tenaga untuk menyahut cabaran visi dan misi yang digariskan oleh Y.A.B. Ketua Menteri. Saya merasakan MPPP dan MPSP akan mengambil iktibar dan menganggap ini sebagai satu cabaran kepada mereka dan akan sentiasa berpandu kepada hala tuju yang ditetapkan oleh Kerajaan Negeri, di samping untuk melaksanakan tugas-tugasan dan peranan mereka berlandaskan kepada akta- akta yang memberi kuasa kepada mereka dan juga undang-undang kecil yang digubal, peraturan-peraturan dan garis panduan-garis panduan sama ada diputuskan oleh Kerajaan Pusat mahupun peringkat Kerajaan Negeri akan dipatuhi untuk memastikan apa juga yang dilakukan oleh PBT kita compliance dengan undang-undang dan juga dapat menyampaikan perkhidmatan yang terbaik. Dari segi kedudukan kewangan yang sering dibangkitkan, kita rasa selepas satu tahun lebih, PBT di negeri Pulau Pinang seperti MPPP dan MPSP senantiasa peka dengan kehendak Kerajaan Negeri supaya urus tadbir kewangan di peringkat PBT ini dapat dijaga dengan baik. Saya rasa MPSP yang selama ini menjadi satu sasaran kritikan sudah pun melihat pemulihan kedudukan kewangan daripada satu kedudukan 37
defisit untuk beberapa tahun turut menurun dan akhirnya dapat mencapai satu surplus dalam tahun kewangan 2008. Saya percaya dengan segala usaha yang diambil oleh warga MPSP dan MPPP, kedudukan kewangan dapat diperkukuhkan dan Pihak Berkuasa Negeri, saya rasa Ahli-ahli Exco, ADUN-ADUN dan Ahli-ahli Majlis yang dilantik akan bersama-sama memainkan peranan bersama dengan warga MPPP dan MPSP. Semoga hasrat kita untuk menjadikan negeri Pulau Pinang sebuah negeri dan bandar raya bertaraf antarabangsa dapat dicapai dalam penggal Pakatan Rakyat memerintah Pulau Pinang. Sekian. Y.B. Tuan Timbalan Speaker: Terima kasih. Ahli-ahli Yang Berhormat, masalah yang kita hadapi sekarang ialah usul daripada Y.B. Padang Kota yang berbunyi seperti berikut:- "Bahawa Dewan Undangan Negeri Pulau Pinang mendesak Kerajaan Persekutuan untuk mengambil langkah-langkah segera meminda Seksyen 10 dan Seksyen 15 Akta Kerajaan Tempatan 1976 dan undang-undang yang berkaitan supaya pilihan raya Kerajaan Tempatan dapat dilaksanakan pada pilihan raya umum yang akan datang." Ahli-ahli yang bersetuju katakan "Ya." Yang tidak setuju katakan "Tidak". Ahli Kerajaan: "Ya." Y.B. Tuan Timbalan Speaker: Usul diterima dengan sebulat suara. Y.A.B. Ketua Menteri: Y.B. Dato' Speaker, saya mohon mencadangkan supaya Dewan ini ditangguhkan sekarang. Y.B. Timbalan Ketua Menteri II: Y.B. Dato' Speaker, saya mohon menyokong. Setiausaha:: Ahli-ahli Yang Berhormat, Y.A.B. Ketua Menteri telah mencadangkan supaya Dewan ini ditangguhkan dan usul telah mendapat sokongan. Y.B. Timbalan Speaker: Dewan ditangguhkan ke suatu tarikh yang akan dimaklumkan kemudian. Dewan ditangguhkan pada jam 1.05 tengah hari. 38